ISM Perkhidmatan Bulan Oktober Mula Perlahan, Kesan Inflasi Telah Menjalar Kepada Sektor Perkhidmatan!

Industri perkhidmatan AS berkembang pada kadar paling perlahan dalam hampir 2-1/2 tahun pada bulan Oktober dan dalam masa yang sama perniagaan terus berhadapan dengan cabaran kenaikan harga yang lebih tinggi untuk input, mengesahkan bahawa inflasi beralih kepada perkhidmatan daripada barangan.
Institut Pengurusan Bekalan (ISM) melaporkan pada hari ini bahawa PMI bukan pembuatan jatuh kepada 54.4 bulan lepas, bacaan terendah sejak Mei 2020, daripada 56.7 pada September.
Para ahli ekonomi yang ditinjau oleh Reuters telah meramalkan PMI bukan perkilangan susut kepada 55.5. Bacaan di atas 50 menunjukkan pengembangan dalam sektor perkhidmatan, yang menyumbang lebih daripada dua pertiga daripada aktiviti ekonomi AS.
 Kenaikan kadar faedah Rizab Persekutuan yang kukuh telah memperlahankan permintaan dalam ekonomi keseluruhan. Di tambah pula, Bank pusat AS pada hari ini menaikkan kadar dasarnya sebanyak tiga perempat lagi daripada mata peratusan kepada julat 3.75 peratus hingga 4.00 peratus. Walau bagaimanapun, ia menandakan peningkatan masa depan dalam kos pinjaman boleh dibuat dalam kadar yang lebih kecil untuk mengambil kira “pengetan dasar monetari kumulatif” yang telah digubal setakat ini.
Ia merupakan kenaikan kadar 75 mata asas keempat berturut-turut dengan the Fed berjuang untuk menghambat kenaikan kadar inflasi. Bacaan ISM bagi pesanan baharu yang diterima oleh perniagaan perkhidmatan jatuh kepada 56.5 daripada 60.6 pada bulan September. Perniagaan, bagaimanapun, melaporkan penurunan mendadak dalam eksport, mungkin disebabkan pertumbuhan global yang perlahan dan dolar AS yang kukuh.
Inflasi barangan semakin berkurangan apabila permintaan kembali kepada perkhidmatan. Peralihan ke arah perkhidmatan mencadangkan ia mungkin mengambil sedikit masa untuk inflasi keseluruhan dapat dijinakkan.
Dengan pembukaan pekerjaan secara tidak dijangka meningkat pada bulan September dan 1.9 jawatan bagi setiap penganggur, penurunan itu kemungkinan besar disebabkan oleh kekurangan pekerja. Perniagaan perkhidmatan dalam tinjauan ISM pada bulan September melaporkan pengambilan pekerja kekal sebagai cabaran dan pekerja yang berkelayakan adalah terhad.


Sentimen Terkini Pasaran Forex Pada Awal Pembukaan Pasaran New York

US dollar meneruskan kenaikannya berbanding beberapa matawang utama yang lain pada awal sesi New York menjelang rundingan fasa kedua Amerika-China. Pair GBP/USD jatuh sehingga 120 pip, EUR/USD jatuh 119 pip, AUD/USD jatuh 90 pip dan NZD/USD jatuh 70 pip.
Indeks US dollar yang mengukur kekuatan matawang greenback berbanding matawang utama yang lain naik 0.82% setakat pada pukul 10.18 malam.
Major pair EUR/USD jatuh 0.66% dengan GBP/USD jatuh 0.58%. USD/JPY pula naik 0.56%, USD/CAD naik 0.80% dan USD/CHF naik 0.21%. AUD/USD dan NZD/USD masing-masing merekodkan kejatuhan 0.89% dan 0.67% setakat ini.
Matawang paling kuat setakat ini adalah USD, manakala matawang paling lemah adalah CAD dan AUD. Dengan menggabungkan matawang paling kuat dan lemah, pair USD/CAD naik sehingga 0.80% dengan AUD/USD jatuh 0.89%.
 Kenaikan US dollar banyak disebabkan oleh peningkatan hasil-bon 10-tahun AS (US10-year treasury) pada Selasa.
Selepas membuat lonjakan pada pukul 12 tengah hari pada Selasa, kini hasil bon AS ini menyambung kenaikannya sejak pukul 8 malam tadi dan kini mencecah paras yang lebih tinggi iaitu 3.061% berbanding 3.021% tengah hari tadi.
Matawang GBP juga tertekan disebabkan oleh data pekerjaan UK yang dikeluarkan pada pukul 4.30 petang pada Selasa.
Data yang dikeluarkan Pejabat Statistik menunjukkan bacaan yang mengecewakan dengan kadar gaji (Average Earning Index) hanya merekodkan kenaikan 2.6% berbanding jangkaan 2.7%. Data tuntutan pengangguran (Claimant Count) pula menunjukkan pertambahan tuntutan pengangguran yang tinggi sehingga 31,200 berbanding jangkaan 13,300. Kadar pengangguran pula kekal di paras 4.2% menepati jangkaan pasaran dan tidak berubah daripada catatan sebelum ini.
Jelas, dengan pengukuhan US dollar hari ini telah menjadikan matawang komoditi (CAD, AUD, NZD) sebagai matawang yang paling banyak tertekan. Hal ini disebabkan harga komoditi yang menjadi semakin mahal kerana majoriti komoditi di dunia dinilai dalam US dollar.


Dolar Kanada Susut -Bank Pusat Kanada Kekalkan Kadar Faedah!

Matawang Kanada didagangkan susut berbanding US dolar pada hari Rabu selepas Bank Pusat Kanada mengambil keputusan untuk mengekalkan kadar faedah. Disisi lain, matawang US dolar didagangkan bercampur pada awal pembukaan pasaran US dan kini didagangkan mendatar berbanding matawang lain.
US dolar didagangkan kukuh sebanyak 0.66% berbanding Kanada dolar kepada paras 1.3172 setakat jam 11.30 p.m.
Bank Pusat Kanada telah mengambil keputusan untuk kekalkan kadar faedah pada 1.75% pada 30 Oktober 2019, seperti yang dijangkakan. Ia kekal sebagai kadar tertinggi sejak Disember 2008.
 Bank Pusat Kanada berpendapat bahawa ekonomi Kanada akan bertumbuh lebih perlahan pada pertengahan tahun terakhir berikutan dengan risiko perdagangan dan sektor tenaga yang lemah.
Disisi lain matawang US dolar didagangkan mendatar berikutan para pelabur menantikan keputsan dasar monetari oleh The Fed. Bank pusat diramalkan akan mengurangkan kadar faedah buat kali ketiga pada tahun ini, namun tumpuan tetap diberikan pada ucapan pengerusi The Fed, Jerome Powell.
Indeks US dolar yang mengukur dolar greenback berbanding enam matawang utama didagangkan mendatar pada paras 97.488 setakat jam 11.30 p.m.
Ketegangan perdagangan masih lagi tidak jelas selepas Chile mengatakan akan membatalkan persidangan mesyuarat Kerjasama Ekonomi Asia Pasifik (APEC) pada bulan hadapan kerana terdapat bantahan.


Potensi Kenaikan Harga Komoditi Hitam Terus Dibayangi Stok Amerika

Harga minyak mentah meneruskan pergerakan volatility (turun-naik) dalam sesi Asia pada Khamis selepas membuat kenaikan dan penurunan dalam tiga hari pertama minggu ini. Harga minyak mentah susut pada Rabu selepas kenaikan stok minyak yang mengejutkan di US.
Menurut Pengurusan Informasi Tenaga (EIA) stok minyak di US yang berakhir pada 10 Februari merekodkan penambahan 9.5 juta tong hampir tiga kali ganda dari jangkaan pasaran. Selepas kenaikan yang begitu banyak dalam beberapa minggu berturut-turut, stok US ketika ini di paras 518.12 juta tong.
Walaupun jumlah bekalan di US semakin meningkat, harga minyak hanya jatuh sedikit berikutan pemotongan bekalan yang agak besar oleh OPEC dan non-OPEC.
 Harga minyak mentah dunia telah didagang melebihi $50 setong sejak awal tahun ini. Harga minyak dijangka akan berada dalam julat yang kecil beberapa hari lagi dengan kebimbangan kenaikan stok di US yang berterusan.
Pengeluar antarabangsa dan domestik kini melihat peluang pasaran minyak di US dengan Chevron, Exxon, dan beberapa lagi pengeluar multinasional untuk melipat gandakan pelaburan mereka di US.
Ditambah lagi nilai US dolar yang semakin menguat dengan jangkaan kenaikan kadar oleh The Fed memberi tekanan kepada US dolar untuk naik. Walaubagaimanapun, kenaikan stok dari US dijangka tidak akan mengganggu kesan dari pemotongan bekalan oleh OPEC dan Non-OPEC.


Emas Masih Meneruskan Prestasi Bertenaga!

Harga emas melonjak dalam sesi Asia pada Khamis berikutan data positif yang dilaporkan di China terutamanya bagi aktiviti eksport. Selain itu, harga emas juga menjunam disebabkan sentimen risiko geopolitik dan komen daripada Donald Trump yang memberi tekanan kepada US Dollar.
Emas bagi penghantaran Jun di bahagian Comex New York Merchantile Exchange meningkat sebanyak 0.76 peratus manakala niaga silver meningkat sebanyak 1.19 peratus. Dalam masa yang sama, copper turut meningkat 1.10 peratus dalam sesi ini.
Dari segi Yuan, data kastam China menunjukkan bahawa aktiviti import meningkat sebanyak 31.1 peratus dan eksport meningkat sebanyak 14.8 peratus bagi suku pertama 2017 berbanding tahun lalu.
China juga melaporkan lebihan dagangan sebanyak CNY 454.94 Billion dalam tempoh yang sama.
Semalam, harga emas diniagakan meroket pada Rabu, kemudian menyusut sedikit walaupun permintaan bagi logam berharga itu semakin meningkat gara-gara kebimbangan geopolitik global.
Sentimen risk-off (risk adverse) telah meningkatkan permintaan terhadap safe-haven asset termasuk emas kerana pelabur mencari perlindungan daripada turun naik pasaran yang mendadak baru-baru ini.
 Hubungan diantara Russia-AS juga kekal menjadi perhatian apabila Setiausaha Negara AS, Rex Tillerson dijangka akan ke Moscow pada Rabu bagi mengadakan pertemuan dengan rakan sejawatnya dari Russia, Sergey Lavrov dan membincangkan beberapa isu sensitif termasuk isu semenanjung Korea, Syria dan hubungan dua hala.
Pertemuan dua pemimpin tersebut dijangka bertambah rumit apabila Presiden Russia, Vladimir Putin pada Rabu berkata bahawa kepercayaan terhadap AS semakin terhakis.
Bagaimanapun, komen yang lebih agresif daripada Fed mengenai kenaikan kadar dan pengukuhan US Dollar masih menjadi ancaman kepada logam kuning buat masa ini.
Dalam masa yang sama, komen Trump awal pagi tadi juga telah menghumban US Dollar ke paras terendah apabila beliau menyifatkan bahawa matawang Greenback terlalu kuat.
Ini bukan kali pertama Trump meluahkan perkara ini selepas memberi amaran yang sama Januari lalu. Trump berpendapat bahawa US Dollar yang melambung tinggi mempunyai kelemahan buat syarikat-syarikat Amerika Syarikat yang menjalankan perniagaan di luar negara akibat peningkatan kos untuk memiliki barangan dari AS.
Topik Hangat Ini Bakal Menjadi Isu Utama di Dalam Dialog Ekonomi AS-Jepun


Dah Kenapa Pelabur Pakat Jual Emas?

Harga emas tergelincir setelah diperlihatkan dengan bacaan data keluaran dalam negara kasar (KDNK) Amerika Syarikat yang lebih kukuh daripada dijangkakan pada suku keempat.
Sesi Asia menyaksikan logam kuning itu diniagakan pada sekitar harga $1,930 per auns, susut dari puncak tertinggi 9 bulan yang dicapainya pada Khamis, $1,949 per auns.
Ekonomi AS tanpa dijangka berkembang 2.9% pada suku keempat melebihi jangkaan untuk meningkat 2.6%, tetapi lebih perlahan daripada 3.2% yang dicatatkan pada suku sebelumnya.
 Selain itu, data berasingan menunjukkan pasaran buruh kekal kukuh di mana  jumlah tuntutan pengangguran mencatat penurunan pada minggu lalu.
Pengukuhan ini telah mengangkat hasil perbendaharaan AS 10 tahun untuk meningkat, sekali gus membataskan dagangan emas.
US dolar turut menunjukkan reaksi meningkat pada awal penerbitan data, tetapi kembali merosot yang menyebabkannya kekal didagangkan rendah berbanding pesaing utama.
Pelabur kini memberi tumpuan kepada terbitan data perbelanjaan pengguna peribadi (PCE) teras pada sesi New York akan datang.


AUD/USD Pamer Kenaikan Di Sesi Asia, Bakal Sambung Penurunan Semula?

Matawang komoditi seperti dolar Australia dan dolar New Zealand pamerkan kenaikan pada nilai dagangan di sesi Asia hari ini berbanding US dolar.
Namun, pelabur belum melihat faktor yang jelas terhadap pergerakan harga tersebut dengan hanya didorong oleh penyusutan semula US dolar selepas pengukuhan dipamerkan pada sesi New York.
Walaupun sentimen keyakinan perniagaan di Australia diterbitkan dengan angka yang lemah sebentar tadi, namun dolar Australia kekal catatkan kenaikan.
Antara faktor yang menyokong dagangan dolar Aussie adalah penurunan kes Covid-19 di Victoria, Australia yang sebelum ni mencatatkan peningkatan kes yang membimbangkan.
Pelabur kekal berwaspada menjelang laporan data pekerjaan Australia pada Khamis dengan ramalan penurunan pada angka bacaan untuk bulan Julai. Kadar pengangguran turut dijangka sedikit meningkat.
Dilihat pergerakan harga pada carta pasangan matawang AUD/USD, harga bergerak mendatar di bawah paras 0.71800 pada zon SBR (support become resistance) untuk awal minggu ini selepas penurunan dari zon resistance 0.72400 minggu lalu.
 Pada sesi Asia hari ini, harga telah menunjukkan kenaikan melepasi paras halangan Moving Average 50 (MA50) pada rangka masa 1 jam pergerakan harga di carta AUD/USD dan kembali menguji paras 0.71800.
Jika harga kekal meneruskan kenaikan, paras resistance 0.72400 akan kembali menjadi tumpuan untuk harga menguji semula zon resistance tersebut.
Melepasi paras tersebut akan mendorong harga terus mencatatkan paras ketinggian terbaru sejak dagangan Januari 2019.
Namun jika harga kembali membuat penurunan semula, paras tumpuan yang dilihat bakal menjadi destinasi penurunan harga adalah pada support 0.70800.
Lihat gambar carta pasangan matawang AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Lima Perkara Anda Perlu Tahu Dalam Pasaran Global Hari Ini

Ini perkara-perkara yang anda perlu tahu dalam sesi awal pasaran Eropah sehingga pembukaan pasaran New York pukul sembilan malam ini. Antara yang menarik hari ini ialah:

Greece tidak akan keluar dari Kesatuan Eropah, kata Menteri Kewangan Jerman Wolfgang Schauble. Pihak Jerman mengatakan, IMF (International Monentary Fund) akan terus menyertai usaha untuk memberikan bantuan kewangan (Bail-out) kepada Greece walaupun keraguan semakin memuncak terhadap isu ini.

Menteri luar Rusia  Sergei Lavrov menyatakan penamatan ‘world order‘ yang didominasi barat selama ini. Beliau menyatakan,” Saya berharap perkara ini (World Order) akan memilih ‘world order‘ yang demokratik di mana setiap negara ditakrifkan mengikut kedaulatannya.

China semakin hampir mengikuti jejak langkah Presiden Trump yang merancang untuk menghasilkan lebih banyak pekerjaan dalam sektor domestik. Menteri Perindustrian Miao Wei berkata, “Kami sedang meneliti polisi ini dan ia tidak akan memberi kesan kepada pembangunan industri pembuatan di China”.

Pasaran saham Asia kebanyakannya di dagang lebih tinggi hari ini dengan Nikkei 225 naik 0.09% berikutan kelemahan Yen. Di Eropah pula DAX naik 0.67% dengan FTSE100 naik 0.12%.

US dolar sedikit berubah berbanding enam matawang utama dunia yang lain pada Isnin dengan cuti umum hari ini di Amerika Syarikat. Indeks US dolar yang mengukur kekuatan matawang ‘greenback‘ ketika ini didagang di sekitar 100.86 hampir tidak berubah hari ini.


Komoditi Hitam Mula Bangkit Dari Junaman!

Harga minyak meneruskan kenaikan daripada sesi sebelumnya selepas kejutan penurunan bekalan minyak mentah untuk tiga minggu berturut-turut.
WTI mentah dilaporkan meningkat sebanyak 25 sen.
 Harga melonjak sejurus selepas Pentadbiran Maklumat Tenaga Amerika Syarikat mengejutkan pasaran dengan laporan penurunan 6.2 juta tong minyak mentah bagi minggu lalu.
Pun begitu, bekalan minyak mentah masih kekal pada tahap yang membimbangkan serta memberi tekanan kepada pengeluar minyak.
Kecewa Dengan Forex Trading, Lelaki Ini Memilih Untuk Bekerja Di Francise Makanan Terkenal!


Kedudukan Terkini Matawang : Sentimen Pasaran Semakin Reda Membuatkan US Dolar Mengukuh !

Matawang US dolar didagangkan stabil berbanding matawang utama dengan sedikit pengukuhan pada hari Khamis. Disisi lain, matawang yen telah kehilangan pengaruh dengan mengalami penyusutan berikutan sentimen pasaran telah sedikit reda.
Indeks US dolar yang mengukur dolar greenback berbanding enam matawang utama didagangkan kukuh pada paras 98.050, naik 0.23% setakat jam 10.45 p.m. US dolar mengukuh sebanyak 0.29% berbanding matawang yen pada paras 106.20. Pada hari Rabu, matawang yen telah mengukuh sebanyak 0.8%,, peningkatan tertinggi dalam tempoh 2 minggu.
Sentimen hari ini dihimpit dengan isu data ekonomi daripada China yang mengecewakan dan negara Jerman masih terkesan dengan perang dagangan AS-Sino.
 Pada hari ini, China telah mengeluar kenyataan ancaman bahawa mereka akan membalas tindakan pengenaan tarif AS jika ia diteruskan pada September. Walaubagaimanapun, kenyataan tersebut diiringi dengan kenyataan susulan yang menyakinkan pasaran bahawa mereka ingin bersemuka dengan pihak AS bagi membincangan isu dagangan ini.
Menurut penganalisis, para pelabur mengharapkan the Fed akan meneruskan pelonggaran polisi monetari.
Matawang Euro kini menunjukkan trend jualan berbanding US dolar. EUR/USD didagankan pada paras 1.1102 dengan penyusutan sebanyak 0.32%.


Data Pekerjaan UK Bercampur-Campur, Gbp/Usd Masih Stabil

Data pekerjaan UK yang dikeluarkan pukul 4.30 petang tadi dianggap sebagai bercampur-campur. UK claimant count begitu lemah dengan tuntutan faedah pengangguran yang meningkat sebanyak 25,500 orang pada Mac dari 6,100 yang dilaporkan sebelum ini. Jangkaan bagi data kali ialah pengurangan jumlah tuntutan sebanyak 10,200 tuntutan.
Kadar pengangguran masih lagi kekal di paras 4.7% dalam jangka masa tiga bulan sehingga Februari dan kali terakhir kadar ini di bawah paras 4.7% adalah pada Ogos 1975.
Secara keseluruhan jumlah pekerjaan meningkat 16,000 dalam tempoh tiga bulan ke paras tertinggi.
 Peningkatan tahunan pendapatan purata kekal di paras 2.3% berbanding jangkaan kenaikan hanya 2.1%.
Data pendapatan akan kekal penting kepada jangkaan kadar faedah Bank of England (BoE). Data kali ini sudah tentu akan memberi tekanan kepada BoE khususnya dengan kenaikan purata pendapatan kali ini.
Walaupun data pendapatan sedikit kukuh daripada jangkaan, trend keseluruhan dalam data ini masih lagi belum meyakinkan dan tidak cukup kuat untuk menambah tekanan kepada pengetatan polisi monetari.
Matawang Gbp menguat sedikit selepas data ini dikeluarkan pukul 4.30 petang tadi, dengan Gbp/usd naik hampir dengan 1.2500. Ketika ini pasangan matawang ini masih stabil di sekitar harga tersebut.


Analisis GOLD – Ini Kejutan Tahun Baru Buat Pelabur Emas

Dagangan emas di awal minggu ini memberi kejutan tahun baru buat para pelabur apabila harga telah berjaya melonjak tinggi sejak jatuh menjunam di awal September lalu.
Setelah beberapa minggu menguji paras rintangan $1,900 pada minggu-minggu terakhir dagangan 2020, permulaan dagangan tahun baru melihatkan harga dibuka di atas paras tersebut.
Pada carta harga XAU/USD yang mengukur harga emas berbanding US dolar hari ini melihatkan harga terus pamerkan kenaikan ketara sehingga 300 pips setakat sesi Eropah.
Zon resistance pada 1938.00 akan diuji sebelum harga memberi petunjuk untuk meneruskan kenaikan atau berlaku penurunan harga semula.
Lonjakan ketara harga adalah berikutan faktor penyusutan berterusan US dolar dalam pasaran susulan keyakinan pelabur terhadap pemulihan ekonomi walaupun masih berjaga-jaga dengan krisis pandemik.
 Bukan emas sahaja, malah mata wang utama lain juga turut mendapat kelebihan untuk memanfaatkan peningkatan nilai di awal minggu.
Penganalisis bakal menjangkakan momentum kenaikan harga emas ini akan berterusan selepas paras penting 1900.00 berjaya dilepasi setelah diuji beberapa kali sebelum ini.
Berkemungkinan paras 2000.00 bakal dicapai dalam masa terdekat jika pemulihan ekonomi yang semakin meningkat di samping penurunan pada angka kes jangkitan seluruh dunia.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Analisis GOLD – Jangkaan Nilai Terus Susut, Bertabahlah Para Pelabur Emas

Pengukuhan US dolar selepas keputusan mesyuarat FOMC awal pagi tadi pastinya tidak digemari oleh para pelabur emas apabila komoditi berharga itu terus mengalami penyusutan nilainya.
Perhatikan apa yang terjadi pada carta harga XAU/USD yang mengukur nilai emas berbanding US dolar.
Selepas mesyuarat FOMC, harga emas menjunam dari paras 1862.00 sehingga hampir mencecah semula ke paras tumpuan 1800.00.
Terjunan sekitar 600 pips itu atau hampir $60 penyusutan nilai pastinya mengecewakan ramai pelabur emas.
Sebelum ini, harga sudah dilihat gagal untuk meneruskan kenaikan melepasi zon rintangan harga 1900.00, namun dengan penurunan yang dipamerkan ini menguatkan lagi isyarat pergerakan harga emas dalam trend bearish.
Selepas kembali bergerak perlahan bersambung pada sesi Asia hari ini dan sedikit meningkat ke paras sekitar 1824.00, harga dilihat menyambung semula penurunan pada awal sesi Eropah menuju ke paras 1800.00 pada zon RBS (resistance become support).
 Penurunan lebih rendah akan dijangkakan untuk melepasi paras 1800.00 sebelum menuju ke paras tumpuan seterusnya sekitar 1765.00.
Paras tersebut dilihat sebagai zon support harga ketika menyokong harga naik semula selepas penurunan yang dibuat pada dagangan penghujung April lalu.
Untuk situasi kenaikan harga pula, paras 1850.00 pada zon SBR (support become resistance) dilihat akan menjadi rintangan penting sebelum harga emas mampu memberikan isyarat untuk trend menaik semula.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


US Dolar Kukuh Semula, Bantutkan Kenaikan EUR/USD

Menilai prestasi semasa, mata wang US dolar dilihat berlegar di zon terendah sekitar 3 bulan selepas siutasi penyusutan berterusan setakat minggu lalu.
Namun, sebelum menutup dagangan minggu lalu, US dolar dilihat menunjukkan corak pengukuhan semula yang mungkin boleh bersambung pada minggu ini.
Pengukuhan US dolar pada sesi New York Jumaat lalu disokong oleh bacaan data PMI pembuatan dan perkhidmatan Amerika Syarikat (AS) menunjukkan aktiviti ekonomi kekalkan corak pertumbuhan yang positif sehingga Mei 2021.

Ekoran itu, pergerakan harga pada carta pasangan mata wang EUR/USD menjadi tumpuan dengan reaksi pasaran menepati beberapa jangkaan penganalisis minggu lalu.
Harga dilihat masih gagal melepasi zon rintangan pada 1.22500 setelah diuji beberapa kali dengan penurunan harga pula disokong di atas paras 1.21500 pada zon RBS (resistance become support).
Pergerakan harga pada minggu lalu dilihat berada dalam situasi mendatar pada trend bullish. Zon RBS 1.21800-1.21500 menyokong harga daripada jatuh lebih rendah dengan jangkaan harga akan meneruskan kenaikan semula pada minggu terbaru.
 Kenaikan harga berkemungkinan akan mengatasi rintangan 1.22500 sebelum menuju paras sasaran 1.23000 untuk mencatatkan paras tertinggi terbaru 4 bulan.
Sebaliknya, jika harga susut di bawah zon RBS tersebut, pelabur akan mula bersedia untuk situasi perubahan trend harga pada carta EUR/USD.
Penurunan harga dilihat akan menuju zon RBS terdahulu pada sekitar 1.20900-1.20600 sebelum penurunan lebih rendah boleh mencecah ke zon support 1.20000.
Selain memantau perkembangan spekulasi Federal Reserve (Fed) terhadap penilaian perubahan dasar, pelabur juga perlu berjaga-jaga dengan data pertumbuhan GDP Jerman dan AS minggu ini yang akan mempengaruhi mata wang Euro dan US dolar.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


GBP/USD Beri Petanda Kejatuhan Lebih Rendah Walaupun Masih Mendatar Di Atas $1.30500

Meneliti pergerakan harga pada carta pasangan mata wang GBP/USD semalam, situasi yang sama seperti pada dagangan Rabu lalu apabila cubaan kenaikan harga kekal terhalang di paras 1.31000.
Walaupun pergerakan harga masih di atas paras 1.30500 untuk 2 hari berturut-turut, namun penganalisis pasaran cenderung melihat penurunan harga bakal berlaku menantikan pengukuhan lebih ketara oleh US dolar.
Minit mesyuarat FOMC yang diterbitkan pada awal pagi semalam meningkatkan keyakinan pelabur terhadap dasar pengetatan oleh Federal Reserve (Fed) selepas kenaikan kadar faedah pertama dilakukan pada mesyuarat baru-baru ini, sejak 2018.
Namun pelabur tidak menolak jangkaan untuk Pound juga mengukuh, berikutan Bank of England (BOE) turut berada pada landasan yang sama seperti Fed.
Faktor-faktor tambahan dalam pasaran semasa akan memainkan peranan dalam menentukan arah pergerakan bagi kedua-dua mata wang tumpuan ini.

Isyarat trend bearish masih dilihat pada carta GBP/USD dengan cubaan kenaikan harga semalam kekal dihalang oleh paras halangan Moving Average 50 (MA50) pada rangka masa 1 jam.
 Dengan paras 1.31000 kekal menjadi rintangan buat pergerakan semasa, penurunan lebih rendah dijangkakan untuk menuju zon support pada 1.3000.
Jika zon support yang menyokong dagangan pada Mac lalu turut berjaya harga tembusi, penurunan selanjutnya boleh mencecah ke paras sekitar 1.29000.
Sebaliknya jika harga melonjak di atas paras MA50 dan melepasi rintangan 1.31000, zon SBR (support become resistance) pada 1.31700-1.32000 sedang menanti untuk diuji sekali lagi.
Melepasi zon penting tersebut akan mendorong kenaikan lebih tinggi harga untuk menuju pula ke zon rintangan pada ketinggian 1.33000 sebelum ini.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Dolar Aussie Berisiko Untuk Jatuh Semula?

Negeri yang mempunyai populasi tertinggi di Australia, New South Wales (NSW) terus mencatatkan rekod baru dalam jangkitan coronavirus, di mana sebanyak 1,029 kes telah dilaporkan pada hari ini.
Angka ini agak mengejutkan, lebih-lebih lagi dari Australia yang sebelum ini adalah salah satu daripada negara yang berjaya membendung wabak Covid-19. Namun, disebabkan varian delta yang sangat cepat merebak, menyebabkan negara itu kini bergelut melawan wabak itu.
Walaupun dolar Aussie mendapat keuntungan daripada sentimen pasaran yang optimis, tetapi situasi Covid-19 di Australia menunjukkan sokongan ini mungkin sementara dan matawang itu berisiko untuk jatuh rendah.
 Dalam pada itu, susulan daripada angka yang dicatatkan, dua hospital utama di Sydney dilaporkan terpaksa mengurangkan atau menghentikan pengambilan pesakit Covid-19 kerana telah mencapai kapasiti.
Ini bukanlah petanda yang baik bagi negara itu yang mempunyai kadar vaksinasi yang rendah, di mana hanya 25% daripada keseluruhan populasi telah menerima kedua-dua dos vaksin setakat ini.
Sementara itu, Victoria yang mempunyai populasi kedua tertinggi di negara itu, kembali mencatatkan peningkatan di mana sebanyak 80 kes baru telah direkodkan pada hari ini berbanding 45 kes pada hari Rabu.
Meskipun berdepan dengan peningkatan berterusan, namun pentadbiran Perdana Menteri Scott Morrison masih bertegas untuk melaksanakan pembukaan semula sekatan seiring dengan kadar vaksinasi negara.


Analisis Teknikal EUR/USD – Timeframe H1 – 17/12/2018

Matawang USD didagangkan di sekitar paras tertinggi 19 bulan pada dagangan Isnin untuk permulaan minggu ini. Suasana pasaran yang masih dilihat berisiko membuatkan permintaan terhadap matawang safe-haven termasuk dollar USD meningkat kerana pelabur beralih ke pasaran yang lebih selamat. Tumpuan utama untuk matawang USD pada minggu ini adalah kepada mesyuarat FOMC pada Khamis nanti yang menjangkakan bank pusat akan menaikkkan kadar faedah. Namun, beberapa faktor yang menjadi perhatian kepada pelabur terutamanya kenyataan bank pusat FED yang lebih bernada dovish menggugat keyakinan terhadap jangkaan yang kurang jelas untuk mesyuarat kali ini. Sementara matawang EURO pula akan menunggu data inflasi yang akan dikeluarkan pada petang ini. Perkembangan bajet Itali pula, persetujuan telah dicapai oleh gabungan pemimpin Itali dan Perdana Menteri, Giuseppe Conte terhadap rangka dan kandungan bajet 2019 mereka. Cadangan belanjawan tersebut telah dihantar dan menunggu reaksi daripada Kesatuan Eropah. Jika diperhatikan pergerakan harga pada chart pasangan matawang EUR/USD pada dagangan Jumaat lalu, harga menunjukkan penurunan berikutan terkesan daripada data ekonomi di zon Eropah di mana secara keseluruhannya menunjukkan bacaan yang lemah dari jangkaan. Harga telah membuat penurunan dari paras Magic Pivot sehingga hampir menyentuh paras support MagicS3 pada indicator Moshed Magic Line sebelum menutup dagangan minggu lalu berhampiran paras support MagicS2.
Pada sesi pasaran Asia untuk permulaan minggu ini, harga bergerak perlahan dan dilihat mendatar di bawah paras Magic Pivot 1.1312 hari ini dan menguji paras tersebut buat seketika. Jika harga gagal membuat kenaikan lebih tinggi dari paras Magic Pivot tersebut, jangkaan harga akan menyambung penurunan semula menuju ke paras support 1.1259 (MagicS1) sebelum harga turun lebih rendah dan menguji pula paras support sekitar 1.1216 (MagicS2) yang gagal ditembusi harga ketika diuji pada dagangan penghujung November lalu. Sekiranya harga berjaya breakout paras tersebut, harga bakal mencari paras terendah yang baru dan berkemungkinan paras support pada 1.1163 (MagicS3) dilihat akan menjadi destinasi tumpuan yang seterusnya.
Namun jika harga menunjukkan pergerakan lebih tinggi dari paras Magic Pivot hari ini, jangkaan harga akan menguji dahulu paras resistance 1.1356 (MagicR1) yang dilihat sebagai zon tumpuan harga. Kemudian, harga dijangka akan menuju ke paras resistance lebih tinggi di sekitar paras 1.1408 (MagicR2) sebelum harga cuba untuk mengatasi paras ketinggian harga pada minggu lalu dan menuju ke sekitar paras 1.1452 (MagicR3).
 Teliti data-data ekonomi utama sepanjang minggu ini yang berpotensi memberi impak besar pada pergerakan harga dalam pasaran semasa. Lihat pada paras-paras berpengaruh pada chart EUR/USD berpandukan indicator Moshed Magic Line untuk memudahkan lagi analisis teknikal harian anda.

Paras support: 1.1259, 1.1216, 1.1163.
Paras resistance: 1.1356, 1.1408, 1.1452.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Penurunan Pada AUD/USD Kembali Uji Zon Support 0.69700 Minggu Lalu

Sentimen pasaran untuk permulaan dagangan minggu ini masih kekal berisiko. Penyusutan nilai matawang Yuan China turut mendorong kejatuhan Aussie sejak awal sesi Asia hari ini bermula.
Perkembangan rundingan dagang antara Amerika Syarikat dan China dilihat semakin tegang di mana kadar tarif terhadap barangan China telah dinaikkan oleh Amerika Syarikat. China bakal bertindak balas terhadap tindakan tersebut namun belum terdapat sebarang laporan terperinci berhubung perkara tersebut.
Jika diperhatikan pergerakan harga bagi pasangan matawang AUD/USD pada Jumaat, dagangan agak mendatar di sekitar paras 0.7000 dengan kedua-dua matawang dolar Australia dan Amerika Syarikat masih berisiko dalam pasaran.
Harga yang memulakan dagangan hari ini di bawah paras Magic Pivot 0.6998 telah membuat penurunan sehingga ke paras support 0.6977 (MagicS1) pada indicator Moshed Magic Line hari ini.
Harga dilihat menguji zon support yang gagal ditembusi pada minggu lalu di sekitar paras harga 0.69700-0.69600. Penurunan lebih rendah harga akan mengatasi paras support pada 0.6958 (MagicS2) sebelum terus mencatatkan paras terendah yang baru pada AUD/USD di sekitar paras 0.6938 (MagicS3).
 Namun jika harga kembali membuat kenaikan semula, jangkaan kenaikan harga akan melepasi paras Magic Pivot sebelum menguji paras ketinggian harga pada Jumaat lalu iaitu pada resistance 0.7017 (MagicR1).
Harga yang berjaya melonjak lebih tinggi dari paras tersebut berkemungkinan mampu mencapai paras ketinggian sehingga resistance 0.7056 (MagicR3) dengan mencatatkan sekitar 60 pips kenaikan dari paras Magic Pivot.
Lihat gambar chart pasangan matawang AUD/USD di bawah untuk rujukan teknikal analisis anda. Perhatikan paras support dan resistance pada indicator Moshed Magic Line untuk membantu anda mengawal risiko dalam dagangan harian.

Paras support: 0.6977, 0.6958, 0.6938.
Paras resistance: 0.7017, 0.7037, 0.7056.


EUR/USD Teruskan Penurunan Ke Paras Terendah 5 Tahun

US dolar dilihat masih mengekalkan pengukuhannya sehingga dagangan Khamis semalam sementara pelabur kekal optimis menjangkakan kenaikan kadar faedah agresif oleh Federal Reserve (Fed) pada mesyuarat FOMC minggu hadapan.
Namun momentum pengukuhan US dolar sedikit direncatkan oleh terbitan data pertumbuhan ekonomi Amerika Syarikat (AS) semalam dengan bacaan yang lebih rendah berbanding jangkaan.

Justeru, dapat diperhatikan pergerakan penurunan harga yang diteruskan pada carta pasangan mata wang EUR/USD semalam sedikit kehilangan momentum.
Namun, harga masih berjaya mencatatkan paras terendah terbaru mencecah sekitar 1.04710 sebelum harga mendatar sehingga ke penghujung sesi New York bersambug di awal sesi Asia pagi ini (Jumaat) sekitar 1.05000.
Penurunan berterusan akan terus mencatatkan paras terendah terbaru 5 tahun pada carta EUR/USD.
Harga kekal memaparkan isyarat untuk pergerakan trend bearsih di mana harga bergerak di bawah paras halangan Moving Average 50 (MA50) pada rangka masa 1 jam sepanjang minggu.
Penurunan lebih rendah jika dilanjutkan pada penutupan dagangan minggu ini dijangkakan untuk menuju ke zon tumpuan pada 1.04000.
 Zon tersebut merupakan zon support harga yang dicecah pada dagangan Disember 2016 lalu di mana pelabur akan menilai reaksi harga pada zon tersebut.
Namun waspada untuk sebarang kemungkinan pada dagangan penghujung minggu yang boleh membuatkan harga kembali meningkat semula.
Sekiranya melepasi halangan MA50, pelabur tidak menolak sebagai isyarat awal untuk perubahan trend bullish semula.
Paras sasaran untuk kenaikan yang dilihat bakal diuji adalah pada 1.06000 sebelum menuju ke paras 1.07000.
Kenaikan yang masih berjaya diteruskan akan menguji zon SBR (support become resistance) pada 1.08000 pula.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Pandangan Kalendar Ekonomi Mingguan 16 – 20 Nov 2015

Dollar AS menghadapi seminggu yang bercampur-campur selepas NFP. Data KDNK (GDP) Jepun, data inflasi dari UK, Amerika Syarikat dan Kanada serta keputusan kadar di Jepun merupakan tonggak berita ekonomi yang bakal menggerakkan pasaran minggu ini.
Sedikit ulasan minggu lepas:
Satu senarai panjang ucapan pegawai-pegawai Federal Reserve AS pada dasarnya menyebabkan jangkaan untuk kenaikan kadar Feds AS tidak berubah, dengan itu condong ke arah kenaikan pada bulan Disember. Pengerusi Feds Janet Yellen berdiam diri.  Data bercampur-campur, dengan kekecewaan dalam jualan runcit tetapi keyakinan pengguna masih baik, serta laporan JOLTS yang positif.  Di Euro-Zone, Presiden ECB Mario Draghi mengulangi kesediaannya untuk bertindak pada Disember ini  dengan menyediakan lebih banyak ransangan. Di Australia, laporan pekerjaan begitu memberansangkan dan harga minyak yang terus merudum menjejaskan Dollar Kanada. Apakah trend yang akan kita lihat selanjutnya?
Peluang Trade Forex Sambil Melancong ke Kota London – KLIK SINI SEGERA
Berikut adalah agenda utama dalam kalendar Forex minggu ini:
Jom kita lihat:
Isnin, 7:50 Pagi
KDNK (GDP) Jepun:  Ekonomi Jepun menguncup 0.4% pada suku kedua, apabila Keluaran Dalam Negara Kasar (GDP) tahunan menurun sebanyak 1.6% antara bulan April hingga Jun. Penguncupan ini kurang daripada yang dijangkakan, tetapi perbelanjaan pengguna dan pelaburan lemah. Ramai ahli ekonomi percaya inflasi tidak akan mencapai sasaran 2% pada musim panas 2016, dan menjangkakan pelonggaran monetari pada bulan-bulan yang akan datang. KDNK (GDP) dijangka kekal negatif pada -0.1%.
Isnin, 6:15 Petang & Jumaat, 4:00 Petang
Ucapan Presiden ECB:  Presiden ECB Mario Draghi akan memberikan ucapan di Madrid dan di Frankfurt. Dalam ucapan beliau di Parlimen Eropah minggu lalu, Encik Draghi memberikan lagi tanda-tanda bahawa ECB sedang bersedia untuk mengorak langkah-langkah pelonggaran monetari bagi merangsang pemulihan Euro-Zone. Presiden ECB itu mengakui sasaran inflasi 2% akan mengambil masa yang lama untuk dicapai dan ECB akan mengkaji semula program QE pada awal Disember ini. Turun naik pasaran adalah dijangka.
Selasa, 5:30 Petang
Data Inflasi UK:  Harga Pengguna UK turun kepada -0.1% pada bulan September lalu dan berlegar-legar sekitar hampir sifar untuk sebahagian besar daripada tahun ini. Harga makanan menurun sebanyak 2.5% di tengah-tengah perang harga yang berterusan. Menurut kenyataan inflasi yang rendah, Bank of England tidak dalam tergesa-gesa untuk menaikkan kadar dalam masa terdekat. Tambahan pula, inflasi teras yang kekal lemah pada 1.0% mencadangkan tiada tekanan inflasi yang ketara, walaupun terdapat kekuatan berterusan dalam pertumbuhan gaji. Harga pengguna dijangka kekal pada -0.1%.
Selasa, 6:00 Petang
 ZEW Sentimen Ekonomi Jerman:  Sentimen penganalisis dan pelabur Jerman menjunam pada bulan Oktober kepada 1.9 mata, berikutan 12.1 mata pada September di tengah-tengah skandal Volkswagen dan kelemahan dalam pasaran negara membangun. Penganalisis menjangkakan bacaan 6.8. Keadaan semasa turun kepada 55.2 mata daripada 67.5 mata pada bulan September, di bawah jangkaan penurunan kepada 64.7. Sentimen ekonomi Jerman dijangka mencapai 6.7% buat masa ini.
Selasa, 9:30 Malam
Data Inflasi AS:  Harga pengguna (CPI) di Amerika Syarikat jatuh 0.2% pada bulan September manakala CPI teras – tidak termasuk sektor makanan dan tenaga yang tidak menentu – naik 0.2%. Penganalisis menjangka CPI jatuh 0.2% dan CPI teras telah diramalkan meningkat sebanyak 0.1%. Walaupun inflasi jatuh, harga teras meningkat 1.9% dalam tempoh 12 bulan lepas, daripada 1.8% pada bulan sebelumnya, sekaligus menguatkan panggilan untuk kenaikan kadar pada Disember ini. Indeks tenaga menjunam 4.7% pada bulan September. Penurunan berterusan dalam indeks petrol, kali ini sebanyak 9%, merupakan penyebab utama dalam penurunan keseluruhan CPI. Kedua-dua CPI dan CPI teras diramalkan meningkat 0.2% pada bulan Oktober.
Rabu, 9:30 Malam
Permit Bangunan AS:  Permit bangunan AS menurun 5% kepada 1.1 juta permit pada bulan September lalu – jumlah terendah sejak Mac. Sementara itu, permohonan untuk projek-projek keluarga tunggal menurun 0.3% kepada 697 ribu unit; yang menunjukkan komponen ini bakal terhenti pada bulan-bulan yang akan datang. Walau bagaimanapun, perumahan baru dibina adalah menggalakkan selaras dengan keyakinan pembina yang meningkat dalam prospek industri mereka. Bilangan permit bangunan AS dijangka mencapai 1.15 juta pada bulan Oktober lalu.
Khamis, 3:00 Pagi
Minit Mesyuarat FOMC AS:  Dalam keputusan Feds AS Oktober lalu, nada mereka agak agresif mengenai inflasi dan pekerjaan, dan tidak menyatakan kebimbangan sebenar. Di samping itu, mereka memberikan petunjuk tentang tindakan pada bulan Disember. Minit kali ini boleh mendedahkan bagaimana agresif ahli-ahli Feds yang sebenarnya dan sejauh mana kebenaran kenaikan pada Disember ini. Perlu diingat bahawa NFP yang sangat baik telah dilaporkan pada masa yang sama, dan Federal Reserve AS menyunting minit sehingga saat-saat akhir sebelum penerbitan. Pasaran sentiasa bergerak oleh mana-mana perubahan kata-kata dalam minit tersebut.
Khamis,
Keputusan Kadar Jepun:  Bank of Japan mengekalkan dasar monetarinya, menahan daripada menambah rangsangan pada mesyuarat dasar pada bulan Oktober lalu. Walau bagaimanapun, ahli-ahli lembaga BoJ mengulangi janji mereka untuk meningkatkan asas kewangan pada kadar tahunan sebanyak ¥80 trilion ($660 bilion). Pada sidang akhbar selepas mesyuarat itu, Gabenor Haruhiko Kuroda berkata tiada cadangan untuk melonggarkan dasar monetari pada mesyuarat itu, dan menyalahkan harga tenaga yang rendah sebagai sebab kegagalan dalam mencapai sasaran inflasi BoJ.
Khamis, 9:30 Malam
Tuntutan Pengangguran AS:  Permohonan baru AS untuk bantuan pengangguran kekal tidak berubah pada minggu lepas, sekaligus menunjukkan keadaan pasaran pekerjaan yang kukuh. Walaupun data tersebut adalah lebih teruk daripada 270 ribu yang diramalkan, ianya masih menyokong Federal Reserve AS untuk memanggil kenaikan kadar pada bulan depan. Purata bergerak empat minggu tuntutan, meningkat sebanyak 5 ribu kepada 267,750 minggu lepas – masih hampir dengan paras 42 tahun terendah. Bilangan orang yang terus menerima bantuan selepas minggu pertama meningkat 5 ribu kepada 2.17 juta minggu lepas. Tuntutan pengangguran untuk minggu ini dijangka mencecah 272 ribu.
Khamis, 11:00 Malam
Indeks Philly Fed Manufacturing AS:  Indeks pembuatan Philadelphia kekal dalam lingkungan negatif untuk bulan kedua berturut-turut, mencapai -4.5 pada Oktober selepas mencatatkan -6 pada bulan September. Angka negatif menunjukkan kelembapan mendadak dalam sektor pembuatan. Kekuatan Dollar telah memberati industri AS sejak musim luruh lepas, menjadikan produk AS kurang berdaya saing dalam pasaran global. Indeks pembuatan Philadelphia dijangka meningkat kepada 0.1 pada bulan November.
** Semua masa dalam waktu Malaysia dan yang sewaktu dengannya GMT +8
Peluang Trade Forex Sambil Melancong ke Kota London – KLIK SINI SEGERA


Fed Evans: Rasional Untuk Mula Kurangkan Pegangan Bon Bulan Depan

Inflasi rendah tidak akan menghentikan Federal Reserve dalam pengurangan penyata imbangan $4.5 trillion bulan hadapan, namun seakan menangguhkan kenaikan kadar faedah sehingga Disember atau pun lebih daripada tempoh tersebut, kata ahli The Fed pada Rabu.
“Saya secara peribadi merasakan ia agak rasional untuk mengurangkan penyata imbangan pada September berdasarkan data-data terkini yang saya lihat, walaupun dengan data inflasi rendah ketika ini,” kata Presiden Fed cawangan Chicago, Charles Evans.
“Saya menjangka satu kenaikan pada Disember, tetapi jika anda fikir inflasi adalah lemah dan kita memerlukan lebih akomodasi, jadi ia boleh ditangguhkan dahulu,” kata Evans yang mempunyai hak mengundi dalam penetapan polisi monetari tahun ini.
 Tambah beliau, inflasi berkemungkinan menuju sasaran 2% lebih pantas daripada apa yang beliau jangka ketika ini. Ia berpotensi didorong oleh pertumbuhan ekonomi, kata Evans.
Teknologi yang semakin maju telah menekan inflasi ke bawah yang dikatakan sebagai faktor tunggal. Syarikat dilihat enggan menaikkan kadar gaji walaupun dengan kadar pengangguran yang semakin berkurangan.
Dari segi penyata imbangan, Evans berkata pengurangan penyata imbangan hanya akan memberi sedikit impak kepada pasaran kewangan kerana, media telah membuat liputan meluas tentang perkara ini. Beliau berpendapat ia akan mengambil masa tiga hingga ke empat tahun untuk penyata imbangan kembali kepada keadaan normal.
‘Semakin lama inflasi kekal di bawah sasaran, saya rasa ia akan menyebabkan lebih banyak masalah,” kata beliau. “Saya mahu melihat lebih banyak bukti bahawa kita semakin hampir dengan 2%.”


News & Sentimen Penggerak ‘Eur/Usd’ Minggu Ini

Minggu lalu Eur/Usd didagang melebihi paras ‘resistance’ 1.0800 pada awal minggu tersebut sebelum menjunam sehingga 1.0652 ketika ini. Kegagalan pasangan matawang ini meneruskan dagangan di atas paras harga tersebut diikuti dengan kejatuhan empat hari berturut-turut.
Eur/Usd sebelum ini merekodkan kenaikan empat minggu berturut-turut sebelum kejatuhan minggu lepas memadam 60% kenaikan empat minggu tersebut.
Ada banyak faktor fundamental yang memberi kesan kepada Eur/Usd. Kenaikan hari pertama minggu lalu disebabkan kegagalan polisi kesihatan Trump yang mengurangkan keyakinan terhadap pentadbiran baru AS bagi membuat perubahan cukai di negara tersebut. Namun, US dolar memulih semula pada Isnin diikuti dengan pasaran ekuiti Amerika Syarikat sehingga membentuk pinbar di time-frame Daily Eur/Usd.
Secara keseluruhan, ahli-ahli FOMC pada minggu lalu dilihat sedikit hawkish walaupun pendapat mereka bercampur-campur.
 Minggu ini ada beberapa kalendar ekonomi yang akan menjadi fokus pasaran. The Fed akan mengeluarkan minit mesyuarat Mac pada Khamis 2 pagi, dan pasaran dijangka akan mendapat lebih maklumat pada hari tersebut. Pasaran sebenarnya mengharapkan kenaikan kadar yang lebih pantas tetapi kecewa pada mesyuarat sebelum ini apabila The Fed hanya meramal tiga kali kenaikan sahaja tahun ini.
Apa yang menambah ketidaktentuan bagi Eur/Usd adalah pilihanraya Perancis bulan ini dan dijangka semakin volatile (turun-naik) menjelang undian pusingan pertama pada 23 April.
Minggu ini, satu lagi data penting dari AS ialah data pekerjaan ‘Non-Farm Payroll‘ (NFP) pada Jumaat. Pasaran pekerjaan AS telah menunjukkan pengukuhan konsisten yang memberi keyakinan kepada The Fed menaikkan kadar. Namun, data kali ini akan berfokus kepada data gaji pekerja (Average Hourly Earnings) yang digunakan untuk menganggar kadar inflasi.
Berikut merupakan kalaendar ekonomi yang akan memberi impak kepada Eur/Usd minggu ini.


USD Menguat Sejurus Laporan Data Durable Good Dikeluarkan

Sebentar tadi data Durable goods US telah dikeluarkan di mana core durable good dan durable goods mencatatkan data yang positif. Durables goods ialah barang-barang yang bukan digunakan secara terus dan boleh disimpan dalam jangka masa panjang contohnya mesin.
Bacaan Durable good pada bulan Oktober meningkat 4.80% dengan bacaan September juga mencatatkan peningkatan 0.40% yang merupakan data kajian semula selepas dilaporkan jatuh sebanyak 0.30%. Bacaan ini sejajar dengan jangkaan penigkatan secara berperingkat dalam perbelanjaan modal.
Manakala data core durable goods yang tidak mengambil kira pengangkutan pula meningkat sebanyak 1.0% yang turut meningkat pada bulan September sebanyak 0.2%. Jangkaan penganalisis ialah peningkatan 0.2%. Jika tidak mengambil kira barangan dalam sektor pertahanan data ini sepatutnya meningkat sebanyak 5.2%.
Jika dilihat daripada data-data sebelum ini, tren menunjukkan peningkatan yang agak signifikan kepada keadaan ekonomi semasa US.
Fokus sekarang adalah sama ada pemotongan cukai korporat memberi kesan yang signifikan kepada syarikat-syarikat US di bawah pentadbiran baru. Pemotongan cukai ini dijangka akan memberikan pemulihan kepada perbelanjaan modal atau pelaburan dalam sektor korporat. Data pada hari ini sudah pasti menggembirakan The Fed yang sedang menunggu lebih data bagi menaikkan kadar.
 Janet Yellen dalam ucapan minggu lepas menggambarkan kenaikan kadar Fed Fund Rate seakan-akan pasti. Beliau menyatakan, keputusan untuk menunggu lebih banyak bukti-bukti dalam data ekonomi sebelum menaikkan kadar faedah (Fed Fund Rate) bukanlah disebabkan kurangnya keyakinan The Fed kepada ekonomi U.S. Tetapi ini disebabkan, The Fed melihat pasaran buruh U.S. boleh meningkat lagi dengan kukuh sepertimana yang telah dijangkakan awal tahun ini.
Menurut Yellen minggu lepas, pihak The Fed masih lagi bersifat Forward looking (melihat data-data di masa depan) dan penangguhan kenaikan kadar (Fed Fund Rate) lebih lama menjadikan polisi lebih ketat (tightening policy). Hal ini sebenarnya untuk mengelakkan polisi ekonomi melebihi (overshooting) sasaran jangka panjang yang telah ditetapkan.
Selain itu, mengekalkan kadar pada paras semasa lebih lama juga akan menyebabkan meningkatkan risiko dan melemahkan kestabilan kewangan U.S. Yellen juga mengatakan peningkatan dalam pasaran pada masa ini sejak pilihanraya Presiden menggambarkan jangkaan pasaran kepada pengembangan polisi fiskal.
Sejurus sahaja data durable good ini dikeluarkan, Eur/usd jatuh dari paras 1.0589 ke paras terendah 1.0541. Manakala Usd/Jpy menguat hampir 80 pip dari paras 111.64 ke 112.47. Sememangnya data durable goods US pada hari ini begitu baik ditambah lagi dengan sentimen kenaikan kadar pada Disember yang semakin menguatkan matawang greenback ini.

UK Mengurangkan Jangkaan Pertumbuhan Ekonomi & Memerlukan Lebih Pinjaman


Analisis Teknikal GBP/USD – Timeframe H1 – 17/04/2018

Pergerakan momentum wave bagi GBP/USD terus bullish sejak minggu lalu. Dan semalam ia telah breakout previous resistance 1.4235 dan membentuk new HH ketika ini. Secara teknikal, kebarangkalian adalah tinggi untuk ia bullish ketika ini.
Dan sekiranya GBP/USD melakukan retracement, peluang yang boleh diperhatikan adalah sekitar harga 1.4300/1.4295. Jika breakout Key Resistance hari ini1.4400. Ia akan terus bullish dan mencapai ke target seterusnya iaitu 1.4480.
 Oleh itu, selagi ia tidak breakout Key Support harian ini, potensi masih ke arah kenaikan ketika ini.
News yang perlu diambil perhatikan hari ini : 4.30 PM – Index Purata Pendapatan 3 bulan terkini/Average Earnings Index 3m/y
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Sentimen Terkini Pasaran Forex Pada Sesi Dagangan Asia

US dolar mengukuh ke paras terendah 6 bulan lalu berbanding matawang lain seperti euro. Hal ini disebabkan pedagang membeli matawang tersebut berikutan ketidakpastian politik di zon Eropah.
Indeks US dolar yang mengukur kekuatan matawang greenback berbanding matawang utama didagangkan kukuh sebanyak 0.48% kepada 94.81 setakat jam 8.45 pagi.
EUR/USD jatuh keparas bacaan $1.1539 berikutan ketiakpastian politik di Itali dan Sepanyol.
Itali menghadapi pilihan raya baru-baru ini, dimana ia mampu membawa kepada kerajaan yang berisifat Euroskeptikal. Hal ini dapat memberi ancaman pada masa hadapan di zon Eropah selepas perdana menteri Giuseppe Conte menggugurkan mandat beliau untuk mencipta kerajaan pada 27 Mei.
 Selain daripada keadaan politik di Itali, sentimen matawang euro juga terkait dengan ketakutan pilihan raya di Spain. Ini disebabkan parti pihak pembangkang membentangkan usul menentang kerajaan berikutan skandal rasuah.
Menurut Action Economics, ketegangan politik mampu memberi kesan kepada pembuatan dasar dimana ia telah mulai bergerak perlahan sejak tahun ini.
Dalam masa yang sama, data ekonomi US yang bercampur telah mendorong matawang US dolar.
GBP/USD jatuh keparas 1.3251, manakala, USD/CAD naik keparas 1.3028 disebabkan kejatuhan harga minyak.


Ulasan Penetapan Polisi Bank of Japan, Inflasi 0.5% Masih Jauh Dari Sasaran

Bank of Japan (BOJ) mengekalkan polisi monetari pada Khamis, namun sebahagian ahli BoJ berpendapat bahawa pengamalan polisi sekarang berpontensi meningkatkan inflasi kepada 2%.
Seperti yang dijangkakan, BOJ mengekalkan sasaran kadar faedah dalam jangka masa pendek pada -0.10% dan berjanji akan cuba mengekalkan hasil-bon 10 Tahun (JGB) dalam kadar 0% dibawah polisi sasaran keluk hasil (yield curve control ,YCC). Antara kaedah yang cuba di buat oleh BOJ untuk mengekalkan hasil bon di paras 0% ialah dengan membeli bon kerajaan dalam jumlah 80 trillion yen ($717.6 billion).
Walaubagaimanapun, Goushi Kataoka menunjukkan keraguan terhadap sasaran inflasi 2% di mana beliau menjelaskan polisi semasa tidak cukup untuk mencapai sasaran 2% inflasi dalam tahun 2019.” seperti yang diunjurkan oleh BOJ.
Reaksi BoJ selepas keputusan Fed
Kenyataan BOJ dikeluarkan sejurus keputusan yang dibuat Fed untuk mengekalkan kadar faedah buat masa ini dan akan meningkatkan sekali lagi kadar faedah pada hujung tahun ini. Tindakan ini telah menyebabkan kenaikan US dolar ke paras tertinggi dua bulan lalu.
 Dengan inflasi semasa jepun (0.5%) masih jauh dari sasaran 2%, gabenor Kuroda dijangka akan memastikan pasaran tahu BoJ masih jauh ketinggalan berbanding The Fed dalam pengetatan polisi.
Antara yang dinantikan oleh pasaran adalah reaksi Kuroda dalam merespon perubahan landskap politik Jepun terhadap pengamalan polisi monetari.
Menurut sumber kerajaan yang dipercayai, perdana Shinzo Abe sedang mempertimbangkan untuk mengadakan pilihan raya pada awal bulan hadapan. Sebahagian hasil cukai jualan tahun 2019 yang diperuntukan bagi pendidikan dan pusat jagaan kanak-kanak akan digunakan untuk membiayai pilihan raya.
Ini akan membantutkan gerak kerja kerajaan bagi mengurangkan defisit fiskal pada masa yang ditetapkan. Sebahagian penganalisis berpendapat, sebarang penangguhan perlaksanaan perubahan dasar fiskal akan meletakkan bank pusat dalam tekanan kerana bank pusat terpaksa merendahkan kos pinjaman serendah mungkin lebih daripada masa yang sepatutnya.
Sebagaimana yang dikatakan Izuro Kato, ketua ekonomi Totan Research, ”Selain daripada mencapai sasaran inflasi 2%, sasaran hasil-bon (YCC) mengurangkan keuntungan bank dan melemahkan sistem kewangan”.


Sentimen & News yang Bakal Menggerakkan Usd/Jpy Minggu Ini (2-6 Disember)

Pasangan matawang Usd/Jpy membuat sedikit pembetulan harga (correction) minggu lalu selepas naik berterusan sejak pilihanraya presiden US. Walaupun Usd/Jpy ada menembusi support sebelum ini, tetapi masih kurang momentum untuk meneruskan perjalanan menurun.
US dolar pada minggu lalu melemah berbanding kebanyakan matawang utama yang lain, tetapi Yen dilihat kurang mendapat manfaat dari kelemahan US dolar.
Usd/Jpy pada awal tahun 2016 dibuka di atas 120.00 dan gagal meneruskan perjalanan di atas paras harga tersebut. Hal ini berikutan risiko politik di US yang mampu memberi kesan negatif kepada pegangan instrumen pelaburan dalam bentuk US dolar. Pasaran dilihat beralih kepada matawang safe-haven seperti Yen dalam tempoh awal 2016 sehingga Oktober kerana kebimbangan kepada risiko pilihanraya Presiden US.
Walau bagaimanapun, US dolar mendapat momentumnya semula selepas Trump memenangi undian, walaupun pada mulanya dilabel akan melemahkan ekonomi US kerana dasarnya. Tetapi semua ini berakhir selepas ucapan kemenangannya pada November lepas yang mengatakan akan melipatgandakan pertumbuhan ekonomi US dan juga janji perbelanjaan fiskal sehingga 1 trillion US dolar dan sejak itu, US dolar menguat berbanding Yen sehingga hari ini.
 Minggu ini, pasaran akan memberikan tumpuan kepada data impak-tinggi dari US yang bakal menggerakkan Usd/Jpy seperti:

Indeks Sektor Pembuatan ISM (Selasa 11 pm)
Minit mesyuarat FOMC (Khamis 3.00 am)
ADP-NFP (Khamis 9.15 pm)
Tuntutan Pengangguran (Jobless claims Khamis 9.30 pm)
Indeks Sektor Bukan-Pembuatan ISM (Khamis 11 pm)
Inventori minyak EIA (Jumaat 12 am)
Data NFP (Jumaat 9.30 pm)

Minit mesyuarat FOMC akan diberi tumpuan terlebih dahulu, untuk mendapatkan penjelasan yang lebih lanjut tentang polisi monetari semasa The Fed. Selain itu, kita perlu memberikan perhatian kepada sebarang komen dovish dari ahli FOMC dalam persekitaran hawkish The Fed ketika ini.
Beri tumpuan juga kepada penjelasan lanjut tentang pasaran pekerjaan US dan inflasi kerana dua perkara ini adalah data yang diberikan perhatian oleh The Fed selama ini. Sebarang komen risiko kepada dua data ini akan mengurangkan jangkaan kepada kenaikan kadar pada tahun ini dan akan menyebabkan The Fed menunggu lebih bukti dalam data sebelum menaikkan kadarnya.
Data seterusnya pada Jumaat, kita akan melihat pula berapakah data NFP yang akan dikeluarkan kali ini. Seperti yang telah dijelaskan sebelum ini, data yang tidak menepati jangkaan pasaran mungkin tidak memberikan pergerakan yang begitu laju kepada Usd/Jpy, kecuali perubahan yang begitu besar dalam data yang diumumkan Jumaat ini.


Ramalan NFP dari segi Fundamental oleh MoshedFX -7 Nov 2014

Mari membuat ramalan dari analisa fundamental. Jangan trade berdasarkan ramalan sahaja tanpa analisa.
Matawang US Dollar semalam melonjak ke paras tertinggi 88.23 sejak 5 tahun setengah selepas unemployment data dan ADP jobs data lebih bagus dari jangkaan. Sekarang trader menunggu untuk news Nonfarm Payrolls malam ini (9.30pm) waktu Malaysia. Untuk October punya data menunjukkan data yang bagus dan kekuatan ekonomi US makin menjadi-jadi tambahan data semalam iaitu Unemployment Claim menunjukkan sudah kurang rakyat US yang apply permohonan insurans dan benefit untuk yang tidak bekerja. Ini dianggap data awal kiranya. Jika kurang apply insuran yang diberi kepada jobless, jadi jobless secara teorinya akan kurang lah dan akan beri lebih kekuatan untuk USD.
 Secara teori dan praktikalnya menunjukkan “akan ada” peningkatan untuk data NFP malam ini. Kecuali  jika jobless(yang tidak bekerja) ramai, tetapi tak apply benefit tu, maka data unemployment rate malam ini akan ditunjukkan sebaliknya. Ada kecuali tu, jangan lupa pula, jadi perlu juga bejaga-jaga juga. Hehe 😀
Us dollar sekarang juga sangat kuat berbanding matawang lain yang tengah menjunam macam Yen Jepun. Yen kekal melemah kesan daripada stimulus pakej dari BOJ. Pada masa yang sama US stock melonjak-lonjak macam S&P500 dan Dow Jones mencatat nilai tertinggi pada semalam.
Euro jatuh lagi bawah 1.24 setelah ECB meeting, sebab ECB bagi signal sambil menjeling-jeling bagi hint yang mungkin ambil pelonggaran ekonomi jika Euro makin jatuh teruk. Macam dah dijangka dari analisa fundamental yang saya ulas tempoh hari bagi Euro, Mario Draghi sudah tidak menjadi Super Mario apabila beliau kekalkan interest rate tidak berubah dan cadangkan ambil lebih stimulus pada December nanti.
Apa-apa pun harap spekulator yang mengarut tidak bersiar-siar agar kita boleh shopping sakan pada hujung minggu ini. Jika rasa berguna sila share dengan klik button Facebook bawah tu. Jangan lupa 9.30 PM malam ini.


Pelabur Tersentak EUR/USD Melonjak 70 Pips!

Keputusan mesyuarat FOMC pada awal pagi tadi menepati jangkaan pasaran untuk Federal Reserve (Fed) mempercepatkan tapering apabila Pengerusi Fed, Jerome Powell mengumumkan pengurangan pembelian bon kepada $30 bilion per bulan dan dijangka pada Januari 2022, akan ditingkatkan lagi kepada $60 bilion.
Tapering yang dilihat akan berakhir pada Mac 2022 menjadi faktor mengukuhkan US dolar pada reaksi awal keputusan mesyuarat tersebut.
Namun sehingga ke penghujung sesi New York, US dolar kembali bergerak lemah semula.
Pelabur mungkin menilai kebimbangan yang dikemukakan oleh Powell terhadap pasaran buruh selepas laporan data NFP yang mengecewakan baru-baru ini. Namun, Powell menjangkakan kadar pekerjaan penuh akan dicapai pada tahun hadapan.
Penyusutan US dolar dijangka hanya bersifat sementara dengan fundamental yang kukuh sementara tumpuan pasaran akan beralih pula kepada keputusan mesyuarat bank pusat Eropah untuk pergerakan bagi mata wang Euro.
Pengumuman dasar monetari oleh European Central Bank (ECB) akan menjadi tumpuan selepas Presiden ECB, Christine Lagarde sebelum ini mengulangi bahawa program pembelian kecemasan pandemik (PEPP) akan berakhir pada Mac 2022.

Meneliti pergerakan harga pada carta pasangan mata wang EUR/USD, harga susut kepada terendah minggu ini mencecah 1.12220 susulan keputusan mesyuarat FOMC yang mengukuhkan US dolar pada awalnya.
 Namun, reaksi tersebut bertukar apabila melihatkan US dolar kembali melemah semula sehingga sesi New York berakhir dengan kenaikan harga sekitar 70 pips untuk menutup dagangan di bawah paras 1.13000.
Pergerakan harga perlahan pada awal sesi Asia pagi Khamis, namun pelabur berhati-hati terhadap isyarat kenaikan harga selepas lonjakan telah melepasi halangan Moving Average 50 (MA50) pada rangka masa 1 jam yang memberi indikasi perubahan arah harga.
Namun dengan jangkaan untuk US dolar mengukuh semula berkemungkinan akan menekan harga kembali rendah untuk sasaran menuju zon support utama 1.12000 yang menjadi zon terendah harga diuji sepanjang tahun.
Namun jika kenaikan harga berjaya diteruskan, paras ketinggian minggu lalu sekitar 1.13150 akan diuji terlebih dahulu sebelum menuju ke zon rintangan tumpuan pada 1.14000.
Pelabur akan memberi tumpuan dahulu terhadap keputusan mesyuarat ECB pada sesi Eropah sebentar lagi untuk petunjuk pergerakan harga yang lebih jelas.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Ini Kesan Dan Reaksi Dari Seluruh Dunia Susulan Peningkatan Risiko Coronavirus

Berita pasaran pada hari ini dihiasi oleh laporan berkenaan isu wabak Coronavirus yang kini kembali meningkatkan semula risiko dalam pasaran apabila mencatatkan pertambahan terbesar kes baru jangkitan.
Daerah Hubei di China kini dilaporkan terdapat 14,840 kes baru dengan angka kematian kini telah mencapai 1,355 korban.
Juga terdapat kes baru Coronavirus dilaporkan di California. Ini adalah pesakit kedua di San Diego yang diuji positif virus tersebut.
Antara kesan yang ketara akibat ancaman ini adalah pembatalan Mobile World Congress iaitu pertunjukan telefon terbesar dunia yang diadakan di Barcelona dijadualkan pada 24 Februari ini. Lebih 100,000 wakil penyertaan dijangkakan pada acara tersebut.
Selain itu, antara acara lain berskala lebih kecil yang menerima impak adalah pertunjukan udara tahunan di Singapore.
Formula One pula telah sahkan bahawa mereka akan menangguhkan perlumbaan Grand Prix China pada tahun ini. Begitu juga acara sukan Ragbi HK Sevens turut ditangguhkan.
 Turut terdapat laporan bahawa Menteri Pertahanan Korea Selatan menyatakan bahawa seramai 740 tentera dikuarantin sebagai langkah untuk mencegah wabak Coronavirus menular.
Tentera yang dikuarantin adalah termasuk sama ada yang pernah mengunjungi China, Hong Kong atau Macao sekitar 14 hari lepas atau berhubung dengan individu yang berkunjung ke tempat-tempat tersebut.
Menteri Kesihatan Jepun pula melaporkan terdapat 44 kes Coronavirus baru dijumpai pada kapal persiaran. Kapal Diamond Princess diiringi ke pelabuhan Yokohama bagi proses kuarantin. Jumlah terkini jangkitan di kapal adalah 218 orang.
Menurut Agensi Berita Pusat Taiwan, Taiwan sedang merancang untuk menyediakan bajet berjumlah $2 bilion US dolar untuk membantu mengimbangi semula ekonomi yang terkesan oleh impak Coronavirus.
Kedutaan Iran di China mengatakan bekalan ubatan termasuk topeng muka N95 telah disumbangkan oleh Iran, akan tiba di China hari ini.
Pasaran kewangan seluruh dunia kembali menerima kesan negatif terhadap kebimbangan virus ini termasuk juga pasaran saham dan komoditi.


Dah Tahu Nak Trade Apa Hari Ni? Lihat Sini Dulu!

US dolar didagangkan sedikit lebih tinggi pada sesi Asia selepas melalui sesi dagangan yang terhad pada awal minggu berikutan cuti President’s Day di Amerika Syarikat.
Bagaimanapun pada Selasa, pergerakan pasaran kembali normal dengan penerbitan minit mesyuarat Reserve Bank of Australia (RBA) ketika sesi Asia dan beberapa data ekonomi pada sesi Eropah.
Pelabur seterusnya akan diperlihatkan dengan terbitan data inflasi Kanada dan indeks pembuatan AS pada sesi New York.
Meneliti pergerakan pasaran semasa, indeks dolar yang mengukur kekuatan dolar greenback didagangkan meningkat pada 104.00 berbanding sekumpulan mata wang utama.
Dolar Aussie pula sedikit susut, gagal memberi reaksi kepada laporan minit mesyuarat RBA yang memperlihatkan bank pusat itu cenderung lebih hawkish dalam membuat keputusan dasar.
 Pada mesyuarat baru-baru ini, para penggubal dasar telah berbincang untuk meningkatkan kadar sebanyak 25 mata atau 50 mata asas, tetapi tidak mempertimbangkan untuk menghentikan sementara kenaikan.
Dalam pada itu, mata wang euro dan pound juga merosot di tengah-tengah kewaspadaan pelabur menuju terbitan data pembuatan dan perkhidmatan pada sesi akan datang.
Melihat kepada perkembangan dalam ketegangan antara China dan AS yang mungkin boleh mempengaruhi sentimen, insiden tentang belon ‘spy’ masih lagi menjadi isu kedua-dua negara.
Di mana, Washington mendakwa tindakan tersebut sebagai tidak bertanggungjawab, manakala Beijing pula menempelak dengan mengatakan reaksi AS adalah berlebihan.
Secara keseluruhannya, pasaran masih lagi berpihak kepada US dolar susulan jangkaan kenaikan kadar yang berterusan oleh Federal Reserve (Fed), namun beberapa data ekonomi dan tajuk utama mengenai geopolitik kekal diberi perhatian.
Nak tahu lebih mendalam mengenai pasaran mata wang? Jom join komuniti kami! TEKAN SINI


Pound dan Sterling Mencipta Rekod Berbeza Dalam Dagangan Sesi Eropah

Kini, sterling meningkat ke paras tertinggi dengan menolak pair GBP/USD kepada 1.3200.
GBP/USD dinilai untuk 3 minggu tertinggi berturut-turut.
GBP/USD, 15 minit
 Sementara itu, Pound mendapat sedikit tekanan pada Rabu setelah EUR/GBP mencecah nilai 0.8540.
EUR/GBP, 15 minit
Ini nasib Euro selepas data Jerman dikeluarkan!


Analisis GOLD – Momentum Lemah Kenaikan Harga Emas Buat Pelabur Ragu

US dolar yang gagal untuk tampil dengan prestasi garang seperti minggu lalu telah mendorong kenaikan nilai emas di awal minggu ini.
Memberi sinar kepada para pelabur, emas telah berjaya membuat kenaikan melepasi paras penting $1,800 semalam sebelum perlahan di atas paras tersebut hingga ke penghujung sesi New York.
Pergerakan perlahan harga emas bersambung sehingga ke sesi Asia pagi ini dan juga di awal sesi Eropah.
Pada carta harga XAU/USD yang mengukur nilai emas berbanding US dolar menyaksikan harga bergerak mendatar di atas paras 1800.00 yang kini dilihat sebagai paras sokongan harga.
Kenaikan lebih tinggi dijangkakan pada sesi berikutnya untuk harga menguji paras rintangan terhampir sekitar 1830.00 terlebih dahulu.
Seterusnya, zon penting yang bakal menjadi sasaran untuk kenaikan yang diteruskan harga adalah pada 1850.00.
 Namun pelabur tetap berwaspada untuk kemungkinan berlaku semula kejatuhan harga emas jika sentimen pasaran berubah.
Harga yang turun semula di bawah zon 1800.00 akan memberi isyarat awal untuk permulaan trend bearish harga.
Untuk situasi penurunan harga, paras penting seperti 1765.00 dan 1745.00 akan kembali menjadi tarikan harga untuk diuji.
Penurunan lebih rendah melepasi paras-paras tersebut akan mendorong jangkaan penurunan harga emas sehingga kembali semula ke zon support 1700.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Pelabur Kekal Jangkaan EUR/USD Bakal Tembus Siling

Sentimen pasaran semakin menunjukkan pemulihan pada awal minggu disokong oleh faktor perkembangan optimis ke arah persetujuan rangsangan fiskal di Amerika Syarikat (AS) dan juga harapan terhadap perjanjian Brexit.
Situasi tersebut telah memberi tekanan terhadap mata wang safe-haven US dolar untuk bergerak lemah di sekitar paras terendah 2 setengah tahun pada awal sesi dagangan bermula sebelum pengukuhan semula dipamerkan pada sesi New York.
Sementara perkembangan vaksin pula, dilaporkan vaksin telah diagihkan di AS dan UK, namun kebimbangan masih dilihat pada lonjakan kes jangkitan dan kadar kematian.
Pada carta pasangan mata wang EUR/USD, harga masih menunjukkan kenaikan pada awal minggu namun kenaikan harga terhalang di paras rintangan 1.21800 sebelum harga menunjukkan penurunan semula pada sesi New York semalam.
Pergerakan harga masih berlegar di atas paras sokongan Moving Average 50 (MA50) pada rangka masa 1 jam memberi isyarat trend masih bullish.
Pergerakan major harga masih dinantikan pelabur sementara perkembangan isu-isu utama dalam pasaran masih dipantau.
 Sementara itu juga, pelabur akan berwaspada menantikan mesyuarat FOMC serta data-data ekonomi Eropah yang akan mempengaruhi pergerakan harga pada carta EUR/USD.
Jika harga berjaya melonjak melepasi zon resistance semalam, kenaikan harga masih lagi dijangkakan untuk menuju ke paras sekitar 1.22500 untuk mencatatkan paras ketinggian terbaru sejak April 2018.
Namun jika harga kembali menjunam semula dari zon resistance 1.21500 dan di bawah paras halangan MA50, paras sokongan harga dilihat pada 1.20900.
Penurunan lebih rendah dilihat akan menuju zon RBS (resistance become support) pada 1.20000.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Analisis GOLD – Harga Masih Mendatar Di Bawah Paras $1,800

Sejak Jumaat lalu, harga emas bergerak mendatar di bawah paras harga $1,800 dengan paras terendah yang menjadi sokongan adalah pada zon $1,765 selepas penurunan ketara yang dipaparkan.
Pergerakan mendatar harga bersambung pada dagangan awal minggu ini seperti yang dapat diperhatikan pada carta harga XAU/USD yang mengukur nilai emas berbanding US dolar dalam pasaran.
Harga mencatatkan kenaikan 200 pips semalam melepasi paras halangan Moving Average 50 (MA50) pada rangka masa 1 jam pergerakan harga.
Bersambung pada dagangan Selasa, harga menunjukkan penurunan dan menguji semula paras MA50 untuk memberikan isyarat arah pergerakan harga selanjutnya kepada para pelabur.
Namun, pelabur berkemungkinan berwaspada sementara menantikan ucapan oleh Pengerusi Federal Reserve (Fed), Jerome Powell bagi petunjuk terhadap dasar bank pusat yang akan mempengaruhi US dolar dan turut menggerakkan dagangan emas.
Zon support harga pada 1765.00 bakal diuji jika harga kembali membuat penurunan semula untuk menyambung pergerakan trend bearish.
 Paras 1745.00 dilihat akan menjadi sasaran seterusnya harga dengan jangkaan untuk harga emas kembali semula ke paras tumpuan 1700.00.
Jika harga berjaya membuat kenaikan pula, melepasi paras 1800.00 akan memberi isyarat awal untuk perubahan trend bullish.
Kenaikan lebih tinggi akan menjadikan paras 1850.0 sebagai sasaran awal yang berada pada zon SBR (support become resistance) selepas melepasi kenaikan di atas paras 1820.00 sebelumnya.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Yakin EUR/USD Akan Jatuh Lagi? Sabar, Ini Risiko Trader Perlu Tahu

US dolar dilihat masih mempamerkan pengukuhan, namun momentum agak mereda pada Selasa semalam ekoran beberapa faktor dalam pasaran yang membuatkan pelabur berhati-hati dalam membuat keputusan.
Sentimen pasaran kekal berisiko dengan kesan protes besar-besaran yang berlaku di China sejak hujung minggu lalu telah mencetuskan kebimbangan pelabur.
Kerajaan China yang bertindak umumkan tempoh vaksin penggalak untuk golongan berusia dipercepatkan semalam dilihat cuba untuk sedikit tenangkan keadaan, namun penganalisis pasaran melihat ini belum cukup untuk meredakan risiko tersebut.
Pelabur kini menantikan terbitan beberapa data ekonomi penting Amerika Syarikat (AS) seperti data pekerjaan sektor swasta dan Keluaran Dalam Negara Kasar (KDNK) sebelum tumpuan akan terarah kepada ucapan oleh Presiden Federal Reserve (Fed) Jerome Powell pada awal pagi Khamis.

Jika dilihat pada pergerakan harga di carta pasangan mata wang EUR/USD semalam, harga pada mulanya sedikit meningkat di sesi Asia, namun tidak berjaya melepasi halangan 1.04000.
Penurunan mula dilihat berlaku pada sesi New York seperti yang dijangkakan, namun momentum penurunan yang dipaparkan adalah lebih perlahan berbanding hari sebelumnya.
Penganalisis masih melihat kecenderungan US dolar untuk mengukuh dan menekan harga turun lebih rendah, namun faktor kewaspadaan menjelang laporan data pekerjaan NFP AS di penghujung minggu sedikit mengendurkan kemaraan US dolar.
 Masih lagi bergerak dalam trend bearish, harga terhalang oleh paras halangan Moving Average 50 (MA50) pada rangka masa 1 jam pergerakan di carta EUR/USD ketika kenaikan dibuat sebelum melantun ke bawah semula.
Penurunan harga dijangka akan diteruskan untuk memasuki zon tumpuan minggu lalu iaitu di antara 1.03000 hingga 1.024000.
Jika harga kekal menyambung penurunan lebih rendah melepasi zon tersebut, sasaran seterusnya harga dilihat pula pada zon RBS (resistance become support) 1.01000.
Namun, seandainya harga berpatah arah menghala ke atas semula, paras 1.04000 menjadi rintangan awal bakal diuji sebelum harga yang melepasi MA50 akan memberi indikasi bagi perubahan trend yang bakal berlaku.
Kenaikan yang dilanjutkan harga akan menguji semula zon rintangan 1.05000 ketika dicapai harga pada awal minggu yang merekodkan paras tertinggi 5 bulan.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Ulasan Penuh Pergerakan Matawang US Dollar Sepanjang Minggu Lalu (21-25 Mei)

Matawang US dollar didagangkan bercampur-campur pada minggu lalu dengan banyak berita yang menyebabkan risiko kepada pasaran yang sekaligus juga menggerakkan matawang US dollar. Walaupun dengan pergerakan yang tidak menentu, tetapi pergerakan pasangan-pasangan matawang US dollar adalah seiring. Ini bermaksud pair USD sememangnya banyak digerakkan oleh faktor dari Amerika Syarikat.
Matawang greenback (USD) memulakan dagangan pasa Isnin lalu dengan kenaikan sebelum menurun pada sesi London. Hal ini disebabkan kejatuhan hasil-bon Amerika Syarikat yang turut membuat penurunan pada ketika itu dan ia berterusan sehingga sesi New York.
Greenback mula mendapat sokongan pada Selasa dan meneruskan kenaikannya sehingga Rabu. Akhirnya US dollar mula turun selepas minit mesyuarat FOMC yang menunjukkan kenyataan yang keseluruhannya ‘dovish’. The Fed dilihat tidak begitu terburu-buru untuk menaikkan kadar faedah apabila menyatakan bahawa bank pusat itu akan membiarkan inflasi bergerak melebihi sasaran 2% buat sementara waktu.
Selepas daripada laporan FOMC itu, pergerakan US dollar menjadi lebih bercampur-campur pada Khamis dan akhirnya greenback tertekan disebabkan laporan bahawa Trump akan membatalkan pertemuan dengan Kim Jong-Un. Dengan perkataan yang sedikit berbaur ancaman, US dollar jatuh pada Khamis.
 Namun, US dollar menguat semula pada Jumaat apabila Korea Utara memberikan respon positif terhadap surat tersebut. Korea Utara menyatakan kesediaan dan keterbukaan mereka untuk menyelesaikan isu bersama Amerika Syarikat.
Berikut adalah julat pergerakan pasangan matawang utama dunia pada minggu lalu dan minggu sebelum itu.

14 – 18 Mei
21 – 25 Mei

Eur/Usd- Jatuh 247 pip
Eur/Usd – Jatuh 185 pip

Usd/Jpy – Naik 187 pip
Usd/Jpy – Jatuh 244 pip

Gbp/Usd– Jatuh 157 pip
Gbp/Usd – Jatuh 198 pip

Usd/Chf- Sideway 91 pip
Usd/Chf – Jatuh 116 pip

Usd/Cad– Naik 175 pip
Usd/Cad – Naik 246 pip

Aud/Usd– volatile 117 pip
Aud/Usd – Volatile 103 pip

Nzd/Usd– volatile 124 pip
Nzd/Usd – Sideway 91 pip


Data ISM Sektor Pembuatan US Merosot, Komponen Pekerjaan Jatuh Mendadak

Indeks sektor pembuatan US ISM merosot kepada 54.8 pada April dari 57.2 sebelum ini. Jangkaan pasaran kali ini indeks hanya merosot kepada 56.5 dan merupakan bacaan terendah sejak empat bulan lalu.
16 dari 18 industri merekodkan kenaikan pada April di mana hanya satu yang mencatat kemerosotan.
Komponen tempahan baru semakin perlahan kepada 57.5 dari 64.5, tetapi bacaan kali ini masih lagi dilihat kukuh manakala komponen pengeluaran pula naik kepada 58.6 dari 57.6. Komponen indeks penghantaran pula sedikit susut kepada 55.1 dari 55.9.
Indeks pekerjaan susut dengan mendadak ke paras 52.0 dari 58.9 sebelum ini yang akan memburukkan lagi jangkaan dalam industri pekerjaan sektor pembuatan dan juga data NFP yang akan dikeluarkan Jumaat ini.
 Indeks harga pula susut kepada 68.5 dari 70.5 dan di atas jangkaan 67.7 yang menunjukkan tekanan inflasi masih lagi kuat di dalam ekonomi.
Walaupun ada bukti yang menunjukkan penguatan US dolar memburukkan eskport US, tetapi komponen eksport data ISM ini meningkat kepada 59.5 dari 59.0.
Secara keseluruhan, data kali ini masih menggambarkan sektor pembuatan di US yang terus berkembang kukuh.
Data akan mengekalkan jangkaan bahawa sektor pembuatan yang agak perlahan walaupun tiada bukti yang menunjukkan bacaan yang terlalu serius. US dolar bergerak rendah sejurus data ini dikeluarkan pada Isnin pukul 10 malam tadi.


Ini Sentimen Matawang Utama Setakat Sesi Pasaran Asia Hari ini

Dagangan dolar Amerika Syarikat (AS) kembali mengukuh pada penghujung dagangan minggu ini berikutan ketegangan antara Amerika Syarikat dan China dilihat sedikit reda selepas kenyataan optimis ditampil oleh China berhubung rundingan dagang.
Peningkatan dagangan dolar USD diiringi pemulihan pada pasaran Wall Street di samping pergerakan positif juga pada hasil pulangan bon AS.
Matawang safe-haven Yen dan juga Swiss franc mengalami penurunan semula dalam suasana pasaran yang kembali pulih daripada sentimen berisiko sebelum ini.
Dolar Euro pula kekal tertekan dan kembali diniagakan berhampiran paras terendah tahunan berbanding USD walapun komen positif dikeluarkan oleh ahli penggubal polisi, Klass Knot.
Knot menyatakan bahawa European Central Bank (ECB) tidak perlu meneruskan tindakan pelonggaran kuantitatif dan jangkaan pasaran terhadap keputusan mesyuarat September dikatakan telah berlebihan.
 Pound Sterling juga terus kekal berada dalam kelompok dagangan yang berisiko setelah keputusan Perdana Menteri UK Boris Johnson untuk menutup proses Parlimen sehingga lima minggu di samping bacaan data keyakinan di UK mencatatkan bacaan yang merosot semalam.
Dilaporkan Ketua Parti Konservatif Scotland, Ruth Davidson telah meletak jawatan sebagai pemimpin Tory Scotland berhubung keputusan penangguhan parlimen tersebut. Sementera George Young meletak jawatan sebagai jurucakap kerajaan menunjukkan tanda protes terhadap tindakan PM Johnson tersebut.
Sentimen pasaran yang kembali dilihat pulih kembali memberi tekanan terhadap harga emas dalam pasaran. Manakala, ketegangan antara China dan Amerika yang sedikit reda menyokong kenaikan pada harga minyak mentah sejak semalam.
Dolar Aussie mencatatkan penurunan ketara pada sesi pasaran Asia pagi ini berikutan bacaan bagi data kelulusan pembinaan bangunan baru di Australia mencatatkan penurunan pada kadar -9.7%.
Pada sesi pasaran New York semalam, data bacaan awal bagi pertumbuhan GDP di Amerika Syarikat untuk suku kedua mencatatkan sedikit penurunan kepada 2.0% berbanding 2.1% bacaan sebelumnya.
Data tumpuan pada hari ini pula akan terarah pada bacaan pertumbuhan GDP di Kanada yang bakal diterbitkan pada jam 8.30 malam ini. Turut dipaparkan bersama adalah data perbelanjaan peribadi di Amerika Syarikat yang bakal mempengaruhi dagangan dolar USD sebelum menutup tirai dagangan pada minggu ini.


Pergerakan Pasaran Matawang Dan Komoditi Pada Hari Isnin

Pasaran Matawang
Matawang US dolar mengukuh pada hari Isnin. Para pelabur sedang menanti testimoni daripada Gabenor Federal Reserve dan indikasi terhadap pengetatan monetari pada masa akan datang.
Indeks US dolar yang mengukur kekuatan matawang greenback berbanding matawang lain didagangkan kukuh pada awal perdagangan kemudian mengalami sedikit penyusutan sebanyak 0.12% kepada 89.70 setakat jam 10.30 a.m.
Isu penjualan matawang US dolar telah berlalu dan minit mesyuarat oleh Fed menawarkan nada yang bullish. Hal ini telah mendorong pengukuhan US dolar daripada paras terendah minggu lepas.
Tumpuan minggu ini adalah pada testimoni Jerome Powell terhadap polisi monetari dan ekonomi.
 Sebahagian pemain pasaran berpendapat, Powell akan membiarkan pasaran meneka terhadap peningkatan kadar faedah US.
Matawang USD menyusut berbanding matawang yen kepada 106.60. Manakala AUD/USD didagangkan kukuh sebanyak 0.22% pada 0.7855. Matawang EUR/USD kukuh sebanyak 0.04% kepada 1.2309 setakat jam 10.30 pagi.
Pasaran Komoditi
Harga minyak sedikit bercampur namun mencapai paras tertinggi 2 minggu pada hari Isnin. Hal ini didorong oleh komen dariapda Arab Saudi yang akan meneruskan pemotongan eksport bagi mendukung usaha OPEC yang mengurangkan pengeluaran minyak global.
Harga minyak WTI naik kepada $63.67 setong dan Brent naik kepada $67.02 setong setakat jam 10.30 a.m.
Harga emas mula melonjak naik pada jam 8 pagi dan kini berada paras harga 1,337.80 naik 0.58%.


Harga Minyak Mentah Melonjak Berikutan Jangkaan Pengurangan Bekalan Oleh Pengeluar

Pasaran niaga hadapan minyak melonjak lebih tinggi berbanding paras $1 dolar setong pada Khamis, kembali pulih separuh daripada hampir 5% kerugian pada sesi sebelum ini, ekoran jangkaan terhadap penurunan harga akan mendorong kepada pengurangan pengeluaran.
Minyak mentah Brent meningkat sekitar 2.7% sementara minyak WTI Amerika Syarikat naik 2.69% kepada sekitar $52.60 setong.
Kedua-dua kontrak tersebut mencecah paras terendah sejak Januari lalu pada Rabu selepas kenaikan pada inventori minyak Amerika Syarikat menambahkan lagi kegelisahan perang dagang antara Amerika Syarikat dan China yang berkemungkinan akan terus berlarutan menjejaskan pertumbuhan permintaan untuk tahun ini.
Penganalisis menyatakan bahawa harga minyak akan bergerak lebih tinggi berikutan jangkaan Arab Saudi, pengeksort terbesar minyak dunia, dan negara pengeluar yang lain dalam OPEC akan mengambil langkah untuk menyokong pasaran minyak mentah dengan tindakan pengurangan bekalan.
 Bloomberg melaporkan pada Rabu, Arab Saudi sedang berbincang bersama negara pengeluar yang lain untuk mengambil tindakan untuk membendung kejatuhan harga minyak mentah.
Tindakan yang diambil oleh Arab Saudi berkemungkinan mampu menstabilkan harga minyak mentah dalam retorik perang dagang yang terus memandu pasaran semasa.
Sukar dibayangkan untuk OPEC+ bersetuju untuk perjanjian had pengeluaran, namun dilihat kepada kejatuhan berterusan pada harga minyak mentah berikutan risiko perang dagang, tiada lagi pilihan lain yang mampu ditawarkan.
Dagangan dolar Amerika Syarikat yang masih bergerak lemah dalam pasaran sedikit sebanyak menyokong kenaikan pada harga minyak mentah.


AUD/USD Semakin ‘Meninggi’ Selepas Reaksi Positif Terhadap Minit Mesyuarat RBA

Boleh tahan juga mata wang dolar Australia pamerkan pengukuhan di awal minggu ini, sebab US dolar yang sedang melemah ke?
Faktor lain yang dilihat akan menyokong pengukuhan lanjut dolar Aussie apabila laporan minit mesyuarat polisi Reserve Bank of Australia (RBA) yang telah diterbitkan pada sesi Asia sebentar tadi telah memberi petunjuk kenaikan kadar faedah lebih agresif bank pusat selepas ini.
RBA pada mesyuarat polisi awal Mei lalu telah melaksanakan kenaikan kadar faedah yang mengatasi jangkaan iaitu 25 mata asas kepada 0.35%, namun sebenarnya penggubal polisi dilihat sedang mempertimbangkan kenaikan kadar lebih tinggi sehingga 40 mata asas!
Hal ini memberi gambaran kenaikan kadar sekurang-kurangnya 25 mata asas akan dilakukan pada mesyuarat Jun nanti untuk meneruskan langkah pengetatan dasar susulan inflasi Australia yang mencapai ke paras tertinggi 20 tahun.
Pada carta harga pasangan mata wang AUD/USD telah kembali menyaksikan peningkatan semula harga di awal minggu ini menyambung kenaikan yang berlaku pada penutupan dagangan penghujung minggu lalu.
Paras terendah terbaru harga yang dicecah minggu lalu adalah pada zon 0.68300, mencatatkan paras terendah sejak Jun 2020 lalu.
Namun harga telah membuat kenaikan semula dari zon tersebut dan memberikan isyarat perubahan trend bullish kepada pelabur setelah harga melepasi paras halangan Moving Average 50 (MA50) pada rangka masa 1 jam di carta AUD/USD.
Penurunan awal dilihat pada pembukaan dagangan minggu ini di sesi Asia semalam ke bawah paras 0.6900 sebelum harga meningkat semula sehingga ke penghujung sesi New York menutup dagangan sekitar 0.69700.
 Kenaikan harga diteruskan pada sesi Asia pagi ini (Selasa), setelah reaksi positif pelabur terhadap minit mesyuarat RBA yang diterbitkan sebentar tadi yang menyokong pergerakan dolar Aussie untuk terus meningkat sementara US dolar masih bergerak suram dalam pasaran.
Sehingga bersambung dagangan pada awal sesi Eropah, harga telah melepasi paras 0.7000 dan dijangka akan meneruskan kenaikan lebih tinggi dengan sasaran menuju ke zon tumpuan sekitar 0.71000.
Perubahan trend bullish akan mendorong harga ke paras ketinggian dicapai sebelum ini semula sekitar 0.72500 pada awal Mei lalu.
Namun jika trend bearish belum berakhir, harga bakal susut semula ke paras sekitar 0.69000 terlebih dahulu sebelum menunjukkan isyarat bagi penurunan lebih rendah harga.
Selanjutnya, zon support pada 0.68300 akan kembali diuji pada minggu ini pula selepas menyokong kenaikan harga semula pada minggu lalu.
Data jualan runcit Amerika Syarikat (AS) yang akan diterbitkan pada sesi New York sebentar lagi dipercayai akan mempengaruhi arah pergerakan harga.
Lihat gambar carta harga pasangan AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


USD/JPY Kembali Diniagakan Mendatar Susulan Data Inflasi A.S Diterbitkan Kukuh

Dagangan bagi matawang safe-haven Yen dan US dolar dilihat bergerak seimbang pada hari ini berbeza berbanding pergerakan harga semalam.
Dagangan Khamis semalam, Yen lebih mendominasi bermula awal sesi Asia bermula dengan risiko wabak Coronavirus yang semakin meningkat.
Pergerakan harga pada carta pasangan matawang USD/JPY membuat penurunan sebelum harga mula mendatar pada sesi New York susulan data inflasi Amerika Syarikat mencatatkan peningkatan ke paras tertinggi sejak Oktober 2018.
Harga membuat penurunan lebih 40 pips dari paras ketinggian 110.100 sehingga ke zon RBS (resistance become support) sekitar 109.700 sebelum pergerakan mendatar harga dipamerkan sehingga sesi New York berakhir.
Bersambung pada dagangan hari ini, pergerakan harga masih mendatar dan dilihat menguji garisan halangan dinamik Moving Average 50 (MA50) pada rangka masa 1 jam pergerakan harga di carta USD/JPY namun harga gagal tembusi ke paras lebih tinggi.
Selain berjaga-jaga dengan risiko Coronavirus yang kini telah mencatatkan 1,380 korban, pelabur juga berwaspada menantikan penerbitan data jualan runcit Amerika Syarikat untuk bulan Januari.
 Data bacaan tersebut akan dibandingkan dengan data inflasi Amerika Syarikat yang telah diterbitkan semalam untuk menilai kesihatan ekonomi untuk permulaan tahun 2020.
Jika harga pada USD/JPY membuat penurunan, harga bakal melepasi zon RBS di bawah paras 109.700 sebelum turun lebih rendah menuju zon RBS seterusnya sekitar 109.300.
Namun jika harga kembali membuat lonjakan semula, zon resistance sekitar 110.100 yang diuji pada Rabu lalu dijangka akan dilepasi sebelum harga menuju pula zon resistance 110.300 yang menjadi halangan kenaikan harga pada dagangan Januari.
Sekiranya harga terus kekal membuat kenaikan melepasi paras-paras tersebut, harga bakal mencatatkan paras ketinggian terbaru sejak dagangan Mei 2019.
Lihat gambar carta pasangan matawang USD/JPY di bawah untuk rujukan analisis teknikal anda.


Data Tinjauan Perniagaan di Jerman Positif, EUR/USD Pamer Kenaikan Pada Sesi Eropah

Matawang dolar Euro mencatatkan pengukuhan pada sesi pasaran Eropah untuk permulaan dagangan minggu ini selepas data iklim perniagaan Jerman diterbitkan pada jam 5 petang tadi.
Iklim perniagaan di Jerman tinjauan Ifo bagi bulan Februari mencatatkan bacaan yang meningkat kepada 96.1 mata lebih tinggi berbanding jangkaan penurunan 95.0 dari bacaan 95.9 mata pada Januari.
Ini menunjukkan ekonomi domestik tidak begitu terkesan oleh serangan wabak Coronavirus yang menjadi isu utama dalam ekonomi global.
Pada Jumaat lalu, dolar Euro turut mencatatkan kenaikan pada dagangan penghujung minggu selepas data PMI pembuatan dan perkhidmatan di zon Eropah diterbitkan namun harga kembali dibuka rendah pada permulaan dagangan minggu ini.
Harga yang cuba membuat kenaikan pada sesi Asia hari ini kembali menunjukkan penurunan semula menguji paras sokongan Moving Average 50 (MA50) pada rangka masa 1 jam pergerakan harga sebelum kembali pantul semula.
 Kenaikan harga pada sesi Eropah dilihat menguji paras 1.08300 yang menjadi zon SBR (support become resistance) pada carta EUR/USD.
Jika harga berjaya meneruskan keniakan lebih tinggi, harga dilihat akan cuba melepasi paras ketinggian pada 1.08800 sebelum menuju zon SBR lebih tinggi berkemungkinan di paras sekitar 1.09500.
Namun jika harga kembali membuat penurunan semula, zon support yang diuji pada minggu lalu sekitar 1.07800 akan menjadi destinasi tumpuan harga.
Penurunan lebih rendah akan mencatatkan paras terendah terbaru sejak dagangan April 2017 yang lalu.


Pergerakan Pasaran Matawang Dan Komoditi Pada Hari Selasa

Pasaran Matawang
Matawang yen mencatat penyusutan berbanding US dolar pada awal sesi dagangan Asia pada hari Selasa.
USD/JPY terkini mencatat pengukuhan sebanyak 0.04% kepada paras 106.99 setakat jam 10.30 pagi.
Gabenor Bank Pusat Jepun (BOJ), Haruhiko Kuroda mengatakan bahawa bank pusat masih jauh daripada pengetatan dasar kewangan sehinggalah ekonomi Jepun mencapai sasaran inflasi 2%.
Tumpuan pelabur kini pada lapaoran indeks teras CPI BOJ yang akan dikeluarkan pada sebelah petang hari ini.
Indeks US dolar yang mengukur kekuatan matawang greenback berbanding matawang lain didagangkan rendah dengan penyusutan sebanyak 0.12% kepada 89.66 setakat jam 10.30 a.m.
 Matawang AUD/USD didagangkan kukuh sebanyak 0.09% pada 0.7861. Matawang EUR/USD kukuh sebanyak 0.18% kepada 1.2340 setakat jam 10.30 pagi.
Pasaran Komoditi
Harga minyak mentah terus mengukuh 4 sesi berturut-turut sehingga Selasa. Harga minyak mentah mencatat paras tertinggi 3 minggu lalu didorong oleh terdapat indikasi lanjutan pemotongan pengeluaran minyak oleh OPEC dan non-OPEC.
Harga minyak WTI naik kepada $63.97 setong dan Brent naik kepada $67.28 setong setakat jam 10.30 a.m.
Harga emas kembali bergerak naik setelah mengalami beberapa kali penyusutan berikutan tumpuan pelabur pada testimoni gabenor the Fed.
Harga emas mula melonjak naik kepada paras harga 1,337.50 naik 0.35%.


Satu Lagi Kenaikan Tertinggi Stok Minyak Amerika, Harga Minyak Di Bawah Tekanan

The Energy Information Administration (EIA) atau Pengurusan Informasi Tenaga di US melaporkan inventori minyak mentah yang meningkat sebanyak 9.5 juta tong pada minggu berakhir 10 Februari.
Jumlah inventori berada 8.4% melebihi stok tahun lalu di paras 518.1 juta.
Data ini dikeluarkan setiap minggu oleh The Energy Information Administration (EIA) yang mengira perubahan dalam inventori minyak di US setiap minggu. Ia dikeluarkan selepas empat hari minggu tersebut berakhir.
 Data terbaru inventori minyak mentah yang dikeluarkan oleh Institut Petroleum Amerika (API) juga merekodkan penambahan stok yang tinggi iaitu 9.94 juta tong pada minggu berakhir 10 Februari berbanding minggu sebelum ini yang mencatatkan kenaikan 14.23 juta tong.
Ketika ini, harga minyak WTI (West Texas Intermediate)  didagangkan di paras $53.54 setong berbanding paras tertinggi yang dicapai minggu ini pada Isnin di $54.35.
Manakala minyak Brent (Brent-oil) ketika ini didagangkan di paras $56.00 jatuh dari paras tertinggi yang direkodkan minggu ini pada harga $56.96 setong.


Analisis Teknikal EUR/USD – Timeframe H1 – 12/04/2018

EUR/USD masih dalam mood bullish seperti yang dijangkakan seperti analisis lalu(10/4/18). Dan ketika ini, dengan momentum wave yang masih bullish(HL,HH,HL,HH) dijangkakan kenaikan akan berterusan sekiranya ia masih gagal untuk breakout Key Support harian 1.2340.
 Jika bullish, ia berpotensi untuk breakout Key Resistance 1.2384 dan meneruskan kenaikan ke target seterusnya iaitu 1.2420 atau lebih tinggi ke 1.2460 bagi membentuk new HH. Oleh itu, penting untuk memperhatikan pergerakan semasa EUR/USD hari ini, dan jika ia membentuk buy signal sekitar harga Key Support ia akan mulai meneruskan lagi kenaikan.
Walaubagaimanapun, jika breakout ia akan menguji semula harga support seterusnya iaitu 1.2305.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Potensi Penurunan Harga Pada AUD/JPY Setelah RBA Kekalkan Kadar Faedah

Tumpuan pasaran pada sesi pasaran Asia pagi ini adalah kepada penetapan kadar faedah pada mesyuarat polisi bank pusat Australia sebentar tadi. Reserve Bank of Australia (RBA) telah mengekalkan kadar faedah di paras 1.50% tidak berubah seperti yang dijangkakan oleh pasaran.
Dengan keputusan tersebut, dagangan Aussie dijangka akan bergerak lemah di tambah pula dengan faktor sentimen pasaran semasa yang tidak menyokong untuk Aussie terus mengukuh.
Dengan jangkaan dolar AUD yang lemah, Yen sebagai matawang safe-haven yang mendapat kelebihan dalam suasana pasaran yang tidak menentu adalah dilihat antara kombinasi pasangan matawang yang menarik buat AUD.
Namun, perlu dititikberatkan juga faktor fundamental di mana bank pusat Jepun yang ingin terus mengekalkan dasar monetari yang longgar.
Dilihat pergerakan harga pada chart pasangan matawang AUD/JPY, harga mula menunjukkan corak pergerakan yang menurun sejak semalam. Pada sesi pasaran Asia pagi ini pula, harga memulakan dagangan di bawah paras Magic Pivot 79.253 dan menguji paras tersebut beberapa kali.
Harga masih gagal membuat kenaikan melepasi paras Magic Pivot tersebut dan dengan keputusan penetepan kadar oleh RBA sebentar tadi mendorong harga untuk meneruskan penurunan ke paras lebih rendah.
 Harga boleh mencecah penurunan sehingga 90 pips dari paras Magic Pivot ke paras support MagicS3 pada indicator Moshed Magic Line hari ini.
Sebaliknya jika harga kembali membuat kenaikan semula, jangkaan harga akan kembali menguji zon resistance sebelum ini di paras resistance 79.773 (MagicR2) dan pasaran akan menunggu reaksi harag pada paras tersebut.
Lihat gambar chart AUD/JPY di bawah untuk rujukan perbandingan pada analisis teknikal anda. Beri tumpuan juga pada paras penting yang digariskan pada indicator Moshed Magic Line.

Paras support: 78.955, 78.733, 78.435.
Paras resistance: 79.475, 79.773, 79.995.


13 Berita Forex Penting Tumpuan Pasaran Minggu Ini (15-19 Julai 2019)

Berikut adalah sebahagian data-data ekonomi penting yang akan menjadi tumpuan pasaran sepanjang minggu ini.
Data Ekonomi China (Isnin 10.00 Pagi): Data utama yang menjadi tumpuan adalah pertumbuhan KDNK (GDP). Kadar pertumbuhan semakin menurun dengan kebimbangan terhadap perkembangan rundingan dagang AS-China yang masih belum jelas. Turut dikeluarkan bersama adalah data pengeluaran perindustrian, data jualan runcit dan juga kadar pengangguran di China.
Data Inflasi New Zealand (Selasa 6.45 Pagi): New Zealand menerbitkan data inflasi secara suku tahunan namun sering memberi impak yang besar dalam pasaran semasa. Kadar inflasi perlahan dengan catatan 0.1% untuk permulaan suku tahun ini dan dijangka melonjak kepada angka 0.6% untuk suku kedua.
Minit Mesyuarat Bank Pusat Australia (Selasa 9.30 Pagi): Reserve Bank of Australia (RBA) akan mengeluarkan minit mesyuarat Jun setelah kadar faedah diturunkan ke paras terendah dalam sejarah. Pelabur akan menilai sebarang perubahan dan maklumat dengan lebih terperinci untuk gambaran petunjuk pada polisi yang akan datang.
Laporan Data Pekerjaan UK (Selasa 4.30 Petang): Komponen penting pada laporan akan tertumpu pada indeks purata pendapatan dan juga kadar pengangguran di mana pasaran menjangkakan angka yang kekal seperti bacaan terdahulu.
Data Imbangan Dagangan Eropah (Selasa 5.00 Petang): Bacaan data berpotensi meningkat disokong oleh data imbangan dagangan di Jerman dan Perancis yang positif. Turut dikeluarkan bersama adalah data sentiment ekonomi Jerman tinjauan ZEW.
Data Jualan Runcit Amerika Syarikat (Selasa 8.30 Malam): Pengguna dilihat aktif pada bulan Mei dengan kenaikan pada kadar jualan dengan jualan teras turut meningkat. Kenaikan pada Jun berkemungkinan lebih sederhana berbanding pada bulan Mei.
 Data Inflasi UK (Rabu 4.30 Petang): Indeks harga pengguna di Britain masih stabil di paras 0.2% menepati sasaran bank pusat. Bank pusat akan menyesuaikan tindakan berdasarkan perkembangan Brexit semasa.
Data Inflasi zon Eropah (Rabu 5.00 Petang): Bacaan akhir untuk inflasi di zon Eropah dijangka akan kekal di paras 1.2% sementara bacaan teras turut kekal di paras 1.1%. Bacaan turut disokong oleh data inflasi di Jerman dan Perancis yang meningkat.
Data Inflasi Kanada (Rabu 8.30 Malam): Pasaran menjangkakan kadar inflasi bakal merosot berdasarkan pada bacaan yang menurun pada komponen harga tinjauan IVEY PMI Kanada.
Laporan Data Pekerjaan Australia (Khamis 9.30 Pagi): Pasaran buruh dilihat berada di tahap yang baik namun bank pusat tidak senang dengan bacaan kadar pengangguran yang tinggi di paras 5.2%. Kadar pertambahan pekerjaan berkemungkinan terkesan oleh penurunan pada tinjauan perkilangan dan perkhidmatan di Australia.
Data Jualan Runcit UK (Khamis 4.30 Petang): Bacaan data masih berada pada kadar yang rendah untuk bulan Mei dan dijangka akan kekal rendah untuk bacaan bulan Jun berikutan penurunan pada data keyakinan pengguna di Britain.
Data Jualan Runcit Kanada (Jumaat 8.30 Malam): Pasaran melihat bacaan data yang bakal meningkat ekoran kenaikan yang ketara pada data jualan borong Kanada yang dikeluarkan pada penghujung bulan lalu.
Data Keyakinan Pengguna di Amerika Syarikat (Jumaat 10.00 Malam): Indikator sentimen penggunan di Amerika Syarikat yang ditinjau oleh Universiti Michigan berlegar di paras yang tinggi beberapa bulan, mencatatkan bacaan di paras 98.2 untuk bulan Jun. Bacaan awal untuk Julai dijangka mencatatkan bacaan di paras sekitarnya.


Aduh! USD Tergelincir Pula

Dolar Amerika gagal mengekalkan pengukuhan selepas menyusut rendah sekali gus memberi peluang buat beberapa mata wang utama bangkit semula.
Terdahulu pada sesi Eropah (Selasa) mata wang gergasi itu mencapai paras ketinggian baharu dua bulan sebelum berundur lebih jauh menyusuli kemerosotan dalam hasil bon AS 10 tahun.
Namun, pergerakan harga kembali stabil pada sesi New York selepas disokong oleh data keyakinan pengguna Amerika Syarikat yang lebih baik daripada jangkaan pada bulan Mei.
Pada sesi Asia, indeks dolar yang mengukur kekuatan dolar greenback didagangkan sedikit berubah pada 104.07 berbanding sekumpulan mata wang utama ketika penulisan.
Berikutan kesepakatan yang dicapai dalam isu siling hutang, US dolar dijangka akan menyambung pengukuhan, tetapi, pelabur kini lebih berhati-hati memandangkan perjanjian tersebut masih perlu diluluskan oleh Dewan dan Senat AS.
Oleh itu, pelabur mengalihkan tumpuan kepada data-data utama yang akan diterbitkan pada minggu ini khususnya laporan pekerjaan NFP AS.
 Melihat ke hadapan, pasaran akan diperlihatkan dengan beberapa penerbitan data hari ini seperti data inflasi Australia, inflasi Jerman, keluaran dalam negara kasar (KDNK) Kanada dan pembukaan pekerjaan (JOLTS) AS.
Beralih ke perkembangan mata wang utama, yen sedikit menguat susulan mesyuarat tergempar antara Kementerian Kewangan, Bank of Japan (BOJ) dan Agensi Perkhidmatan Kewangan Jepun.
Bertindak balas kepada kelemahan semasa yen, diplomat mata wang utama negara itu mengatakan Jepun akan memantau dengan teliti pergerakan pasaran dan bakal melakukan tindak balas sesuai seperti yang diperlukan.
Sementara itu, mata wang euro sedikit meningkat dan pound pula lebih kukuh berikutan penyusutan yang dicatatkan oleh dolar greenback.
Dolar Aussie dan New Zealand pula kekal terperangkap di sekitar paras terendah apabila pelabur mengambil sikap berwaspada dalam isu siling hutang.
Anda juga boleh mengintai peluang-peluang yang disajikan oleh INTRADAY melalui program komuniti, pendaftaran akaun trading dan bermacam-macam lagi. Untuk info lanjut, KLIK DI SINI.